10 Φυτά που Δε Θέλουν πολύ Νερό για να Επιβιώσουν! | Douleutaras\n10 "Βολικά" Φυτά που δεν χρειάζονται πολύ νερό για να επιβιώσουν!\nΤο να έχεις φυτά στο σπίτι σου λένε ότι ανανεώνει τη διάθεσή σου. Τα φυτά δίνουν ζωντάνια και χρώμα σε έναν χώρο. Είναι πολύ πιθανό, όμως, να τα αποφεύγεις γιατί δεν έχεις χρόνο να τα περιποιείσαι ή τα ξεχνάς. Εμείς θα σου προτείνουμε φυτά που δε θέλουν πολύ νερό, για να σε διευκολύνουμε!\nΕάν πιστεύεις ότι όλα τα φυτά απαιτούν καθημερινό πότισμα και περιποίηση, τότε η άποψη αυτή είναι λανθασμένη. Το κάθε ένα έχει τις δικές του ανάγκες, άλλα χρειάζονται πότισμα κάθε μέρα και άλλα, όσο κι αν σου φαίνεται παράξενο, κάθε μήνα. Δε χρειάζεται να έχεις, λοιπόν, πλέον την έγνοια του φυτού σου, αλλά ούτε και να στέλνεις τους γείτονες να ποτίσουν τα φυτά σου ενώ λείπεις για διακοπές.\n10 όμορφα φυτά που δε θέλουν πολύ νερό για να ζήσουν!\nΗ σανσεβιέρια λέγεται και γλώσσα της πεθεράς και διαθέτει πράσινα φύλλα με κίτρινο περίγραμμα σε σχήμα ξίφους. Πρόκειται για ένα πολύ όμορφο και αρκετά ανθεκτικό φυτό που δε θέλει πολύ νερό, αφού χρειάζεται πότισμα μόνο μια φορά το μήνα. Αντέχει σε διαφορετικές καιρικές συνθήκες και απαιτεί περιστασιακή λίπανση. Ένα ακόμα χαρακτηριστικό της σανσεβιέριας είναι το γεγονός ότι παράγει οξυγόνο όλη την ημέρα καθαρίζοντας την ατμόσφαιρα του χώρου.\nΈνα ακόμα από τα φυτά που δε θέλουν πολύ νερό είναι η διφενμπάχια. Προτιμά τα φωτεινά ή τα ημισκιερά σημεία και χρειάζεται λίπανση δυο φορές το μήνα την περίοδο του καλοκαιριού. Όσο για το πότισμα, απαιτεί μέτριο, ενώ τα κιτρινοπράσινα φύλλα του εξωτικού αυτού φυτού χρειάζονται συχνό ψέκασμα και καθάρισμα με χλιαρό νερό. Ωστόσο, η διφενμπάχια είναι δηλητηριώδης, επομένως φρόντισε να χρησιμοποιείς πάντα γάντια όταν την περιποιείσαι. Επίσης, καλό θα ήταν να μη την προτιμήσεις εάν έχεις παιδιά ή κατοικίδια στο σπίτι.\nΤο φυτό πόθος έχει φύλλα σε σχήμα καρδιάς και είναι πολύ βολικό ως προς την περιποίηση. Πρόκειται για ένα ανθεκτικό φυτό που αντέχει στο κρύο αλλά και σε υψηλές θερμοκρασίες. Ο πόθος αγαπά την υγρασία αλλά δεν προτιμά το άμεσο φως του ήλιου. Ανήκει στα φυτά που δε θέλουν πολύ νερό, επομένως πότισέ τον μόνο όταν αντιληφθείς ότι το χώμα στη γλάστρα έχει ξεραθεί. Επίσης, εάν έχεις πιατάκι, φρόντισε να αφαιρείς το περίσσιο νερό που βρίσκεται εκεί.\nΗ καλαγχόη ανήκει στα παχύφυτα, πράγμα που εξηγεί το γεγονός ότι δε χρειάζεται ιδιαίτερη περιποίηση. Είναι ένα από τα φυτά που δε θέλουν πολύ νερό, δηλαδή μόνο μία φορά την εβδομάδα. Πρόκειται για ένα όμορφο φυτό που διαθέτει παχιά σκούρα πράσινα φύλλα με άνθη κόκκινου ή πορτοκαλί χρώματος. Μπορείς να τοποθετήσεις την καλαγχόη τόσο στο εσωτερικό όσο και στο εξωτερικό του σπιτιού. Παρ’ όλα αυτά, τη χειμερινή περίοδο θα ήταν καλύτερα να την βάλεις μέσα στο σπίτι. Προτίμησε ένα σημείο όπου δε θα υπάρχει έντονο και άμεσο φως ήλιου, ενώ χρειάζεται λίπανση μία ή δύο φορές το μήνα.\nΗ αράλια είναι κατά κύριο λόγο φυτό εσωτερικού χώρου αλλά από τον Απρίλιο ή το Μάιο μπορείς να την τοποθετήσεις και στο μπαλκόνι ή τη βεράντα σου. Έχει μεγάλα εντυπωσιακά και απλωτά καταπράσινα φύλλα και μικρά άσπρα άνθη. Δεν είναι πολύ ψηλή αλλά μπορεί άνετα να καλύψει ένα σημείο του σπιτιού που σου φαίνεται άδειο. Η αράλια προτιμά να βρίσκεται σε φωτεινό σημείο χωρίς όμως άμεση επαφή με τις ακτίνες του ήλιου. Ανήκει στα φυτά που δε θέλουν πολύ νερό, καθώς απαιτεί μέτριο πότισμα το οποίο μπορεί να περιοριστεί ακόμη περισσότερο το χειμώνα όπου οι θερμοκρασίες είναι χαμηλότερες.\nΕάν ψάχνεις για ένα φυτό που μπορείς να το τοποθετήσεις τόσο στο εσωτερικό όσο και στο εξωτερικό του σπιτιού σου, τότε επίλεξε την ασπιδίστρα. Ωστόσο, αυτό που πρέπει να προσέξεις είναι το σημείο που θα την τοποθετήσεις. Χρειάζεται μια δροσερή και σκιερή θέση ή να είναι καλά προστατευμένη εάν την έχεις έξω. Η ασπιδίστρα διαθέτει μακριά λογχοειδή φύλλα και μικρά άνθη κόκκινου ή μοβ χρώματος τα οποί ξεπροβάλλουν από το χώμα. Όσον αφορά το πότισμά της, προτείνεται να γίνεται αραιά και ρίχνοντας λίγη ποσότητα νερού. Τέλος, μην ξεχνάς να καθαρίζεις τα φύλλα της με ένα βρεγμένο πανί για να φαίνονται ζωντανά και λαμπερά.\nΗ μονστέρα είναι ένα από τα πιο εντυπωσιακά φυτά εσωτερικού χώρου. Πρόκειται για μεγάλο φυτό με μεγάλα καταπράσινα φύλλα, που ενδεχομένως να χρειάζεται στήριξη. Επομένως, θα πρέπει να έχεις αρκετό χώρο για να την φιλοξενήσεις σπίτι σου. Αν και μεγάλο φυτό, οι απαιτήσεις του είναι χαμηλές αφού ανήκει στα φυτά που δε θέλουν πολύ νερό. Εξασφάλισε για τη μονστέρα μια θέση στην οποία να μην έχει απευθείας επαφή με το φως του ήλιου και λίπανέ τη κάθε δύο εβδομάδες. Ενώ το πότισμά της πρέπει να γίνεται ανά 10 μέρες ή μια- δυο φορές το μήνα κατά τους χειμερινούς μήνες.\nΤο φιλόδεντρο είναι ένα ακόμη από τα φυτά που δε θέλουν πολύ νερό για να επιβιώσουν. Μπορείς να το τοποθετήσεις είτε σε φωτεινό είτε σε σκιερό σημείο, όμως να ξέρεις ότι του αρέσει η ζέστη και η υγρή ατμόσφαιρα. Τα φύλλα του είναι στιλπνά, δερματώδη και χρώματος σκούρου πράσινου. Έχε στο νου σου ότι απαιτούν συχνό καθάρισμα και ψέκασμα για να φαίνονται πιο ζωηρά. Το φιλόδεντρο χρειάζεται περιορισμένο πότισμα και λίπανση κάθε 15 ημέρες από την περίοδο της άνοιξης έως το φθινόπωρο.\nΕλπίζουμε να σε διαφωτίσαμε σχετικά με το ποιά φυτά δε θέλουν πολύ νερό και ιδιαίτερη περιποίηση. Εάν χρειάζεσαι βοήθεια με τη συντήρηση του κήπου και των φυτών σου, εμείς είμαστε εδώ! Καταχώρησε την εργασία σου στην πλατφόρμα μας και πάρε προσφορές από αξιολογημένους επαγγελματίες άμεσα & οικονομικά.


Πωλείται η Σεντ Ετιέν!\nΜετά από 18 χρόνια η Σεντ Ετιέν ετοιμάζεται να γυρίσει σελίδα. Το βράδυ της Τρίτης (13/4) οι μεγαλομέτοχοι του συλλόγου Μπερνάρ Καϊασό και Ρολάν Ρομεϊέρ γνωστοποίησαν πως μπαίνει πωλητήριο στον σύλλογο.\nΗ είδηση έσκασε σαν… βόμβα στο γαλλικό ποδόσφαιρο. Οι δύο άνδρες εδώ και αρκετό καιρό δέχθηκαν τρομακτική πίεση από μεγάλη μερίδα οπαδών του συλλόγου, η οποία δεν έμενε ικανοποιημένη με τα οικονομικά και τις μεταγραφικές κινήσεις.\nΟι δύο άνδρες στην ανοιχτή επιστολή τους υποστηρίζουν πως θα φροντίσουν να βρεθεί ο κατάλληλος άνθρωπος που θα τρέξει τον σύλλογο και θα τον βοηθήσει να μεγαλώσει.\nΗ οικονομική κατάσταση του συλλόγου δεν είναι καθόλου καλή – κάτι που έχει αποτυπωθεί και στις ελάχιστες μεταγραφικές κινήσεις που έχει πραγματοποιήσει – ενώ μια τέτοια εξέλιξη όπως φαίνεται θα… επαναφέρει τον Παπέ Αμπού Σισέ στον Ολυμπιακό.\nΔεδομένου πως η Σεντ Ετιέν είναι επισήμως υπό πώληση, δύσκολα θα βρεθεί άμεσος αγοραστής και φυσικά το ποσό της οψιόν (13.000.000 ευρώ) μοιάζει απαγορευτικό.\nΠαρί: Χάνει για 10 μέρες τον Βεράτι\nΧωρίς τον Μάρκο Βεράτι θα πορευθεί η Παρί Σεν Ζερμέν για τις επόμενες 10 ημέρες, λόγω του τραυματισμού του στο ματς με την εθνική...\nΠαρί – Κλερμόν 4-0: Περίπατος χωρίς Μέσι, Νεϊμάρ και Ντι Μαρία για τους Παριζιάνους\nΠαρά τις απουσίες των Λατινοαμερικάνων της, Νεϊμάρ, Λεάνδρο Παρέδες, Άνχελ ντι Μαρία και Λιονέλ Μέσι, οι οποίοι είχαν υποχρεώσεις με τις Εθνικές Ομάδες τους...\nΠαρί: Εκτός αποστολής οι Μέσι και Νεϊμάρ για το ματς με την Κλερμόν\nΟριστικά χωρίς τους Λιονέλ Μέσι και Νεϊμάρ θα παραταχθεί η Παρί Σεν Ζερμέν για το σημερινό ματς με την Κλερμόν στα πλαίσια της 5ης...


“Stelios Stavridis” Award for Excellence in Franchising – Franchise Success Awards\n“Stelios Stavridis” Award for Excellence in Franchising\nΜε το βραβείο The Excellence in Franchising Award 2021 “Stelios Stavridis” τιμάται το δίκτυο franchise και ο franchisor που μέσα από την πολυετή παρουσία του, έχει συνεισφέρει στον χώρο του franchising αλλά και στην ελληνική οικονομία. Στην κατηγορία αυτή συναντούμε την επιχείρηση που τα τελευταία 10 χρόνια με τη δραστηριότητά της προάγει την επιχειρηματικότητα στον χώρο του franchising, χαράσσοντας νέους δρόμους, θέτοντας νέα standards συνολικά στην αγορά.\nΗ εταιρεία αυτή καινοτόμησε στον τομέα της, προσφέροντας προϊόντα και υπηρεσίες προς όφελος του καταναλωτή.\nΣτην πολυετή της παρουσία, τελειοποίησε το επιχειρηματικό της μοντέλο, υιοθέτησε διαδικασίες και πρακτικές που βοήθησαν στην καλύτερη λειτουργία της εταιρείας. Σημαντικός παράγοντας που καθορίζει την επιτυχία όλου του δικτύου είναι η ηγετική θέση του franchisor.\nΈνας καλός manager διαθέτει εξαιρετικές διοικητικές και οργανωτικές ικανότητες, ενώ ένας ηγέτης εμπνέει, χαράζει στρατηγική και δημιουργεί ένα κλίμα εμπιστοσύνης που παρακινεί τον franchisee και τον οδηγεί προς την επιτυχία. Είναι εκείνος που θα μετατρέψει μια καλή συνεργασία σε εξαιρετική, δημιουργώντας παράλληλα κινητοποιημένους franchisees, με υψηλό επίπεδο δέσμευσης.\nΈνας τέτοιος ηγέτης δημιουργεί ξεκάθαρο όραμα για την επιχείρηση. Επικοινωνεί στόχους, στρατηγικές με σαφή, διαφανή τρόπο. Έχει την ικανότητα να επιλέγει και να χτίζει εξαιρετική ομάδα γύρω του. Επιλέγει άτομα που είναι ικανά στη λήψη αποφάσεων και αντέχουν στις συνθήκες εργασίας υπό πίεση. Σε ό,τι και να αποφασίζει, έχει πάντα «κατά νου» τον πελάτη.\nΕίναι ευέλικτος αλλά παράλληλα και αποφασιστικός όταν αυτό κρίνεται απαραίτητο. Ρισκάρει, χωρίς όμως να θέτει σε κίνδυνο την επιχείρηση. Ακούει, δείχνει κατανόηση και δρα με αυτοπεποίθηση. Ανταμείβεται χτίζοντας και κερδίζοντας την εμπιστοσύνη των franchisees. Αποτελεί πρότυπο και παράδειγμα για τους υπόλοιπους επιχειρηματίες του χώρου υποδεικνύοντας πως είναι η κουλτούρα του franchise.\nΜια κουλτούρα, μια κοινότητα που τα μέλη της μοιράζονται εμπειρία και γνώση βοηθώντας ο ένας τον άλλον. Είναι προφανές ότι μια τέτοια επιχείρηση, δουλεύοντας με αυτό τον τρόπο, δίνοντας αντικείμενο δραστηριότητας σε νέους επιχειρηματίες αλλά και στο προσωπικό τους, συνεισφέρει ενεργά στην Ελληνική οικονομία.


Με Τσάβι η τελετή λήξης της PAO BC Academy (pics) – FIGHTING SOUL\nΗ Ακαδημία της ΚΑΕ Παναθηναϊκός ολοκλήρωσε τη σεζόν με την τελετή λήξης, που έγινε στο ΟΑΚΑ. Έδωσαν το «παρών» ο Τσάβι Πασκουάλ και ο Μάνος Παπαδόπουλος.\nΗ εκδήλωση, που έλαβε χώρα το πρωί του Σαββάτου (30/6) στην κεντρική σάλα του ΟΑΚΑ, είχε κοινωνικό χαρακτήρα με δύο πολύ σημαντικές φιλανθρωπικές δράσεις. Μετά την είσοδο και την παρουσίαση των νεαρών αθλητών της Ακαδημίας, τηρήθηκε ενός λεπτού σιγή στη μνήμη του αείμνηστου Παύλου Γιαννακόπουλου. Στη συνέχεια, το λόγο πήρε ο Μάνος Παπαδόπουλος, ο οποίος απηύθυνε έναν σύντομο χαιρετισμό ενώ ακολούθησε η βράβευση της ομάδας Παίδων του Παναθηναϊκού, η οποία πριν λίγες ημέρες κατέκτησε το Πανελλήνιο Πρωτάθλημα. Ο προπονητής του Παναθηναϊκού, Τσάβι Πασκουάλ, παρέδωσε το βραβείο στον προπονητή της παιδικής ομάδας, Γιάννη Σιούτη και αμέσως μετά ο Μάνος Παπαδόπουλος βράβευσε την ομάδα, παραδίδοντας το σχετικό έπαθλο στον αρχηγό της, Μάνο Κοντούδη.\nΗ τελευταία δράση της εκδήλωσης ήταν το πρώτο τζάμπολ αγάπης που διοργανώθηκε στην κεντρική σάλα του ΟΑΚΑ από την Ακαδημία της ΚΑΕ Παναθηναϊκός. Πέντε παιδιά στο φάσμα του αυτισμού μπήκαν στο παρκέ και μαζί με δέκα αθλητές της Ακαδημίας μας και συμμετείχαν σε ένα ιδιαίτερο παιχνίδι μπάσκετ που συγκίνησε τους καλεσμένους και κέρδισε το θερμό τους χειροκρότημα.\nΗ τελετή λήξης της Ακαδημίας έκλεισε με την ομαδική φωτογραφία, με όλους τους αθλητές, τους προπονητές και το προσωπικό της PAO BC Academy να «μπαίνουν στο πλάνο» και να ανανεώνουν το ραντεβού τους για τον προσεχή Σεπτέμβριο!», αναφέρει το σχετικό δελτίο Τύπου.\n30 Ιουνίου 2018 30 Ιουνίου 2018 andreasxiiiΕπικαιρότητα\nΠροηγούμενες δημοσιεύσειςΟ επόμενος σημαντικός Ελληνας ψηλός…\nΕπόμενες δημοσιεύσειςΠροσκλήσεις σε Ζοτς, Σάρας και Μακάμπι για το τουρνουά του Παύλου


Design Museum Gent – Ιωάννης Σάββας\n26 Ιούνιος 2011 isavasΧωρίς σχόλια\nΣτο Μουσείο Διακόσμησης της Γάνδης μπορείς να βρεις χαρακτηριστικά δείγματα βελγικής τεχνοτροπίας του περασμένου αιώνα. Μπορείς επίσης να βρεις και δείγματα παλιότερα (baroque, rococo, νεοκλασικά, art nouveau, art deco). Όλα πολύ χαριτωμένα εκθέματα σε ένα μικρό και πολύ ενδιαφέρον μουσείο. Υπήρχαν επίσης και εκθέματα μοντέρνας τέχνης. Αυτό που δεν κατάλαβα ήταν η παρουσία δύο Playmobil ανάμεσα στα εκθέματα. Το ένα ήταν ένας αστροναύτης που κρυφοκοιτούσε μέσα σε μια ασημένια τσαγιέρα και το άλλο ένας ιππότης με ένα δράκο στην ασπίδα του δίπλα σε μια σουπιέρα art deco. Πολύ περίεργη παρέμβαση αυτού που σχεδίασε την έκθεση!\nΤέχνη και φιλοσοφία (=τρόπος σκέψης και θεώρησης των πραγμάτων) πάνε μαζί.


...ἐν τῷ φωτί Σου ὀψόμεθα φῶς: Η Μαρία η ψηλή ...μια μαρτυρική αγία ψυχή\nΑφιέρωμα σε μια αληθινά αγία ψυχή ευλογημένη απο τον Θεό , να μας δείχνει ιδίως σήμερα δεκατρία χρόνια μετά την κοίμησή της τον δρόμο προς την χιλιοπόθητη Άνω Ιερουσαλήμ .\nΗ αδελφή Μαρία γεννήθηκε στις 20 Ιουλίου του 1947 στην κατεχόμενη κωμόπολη της Κυθραίας. Εκ γενετής είχε όγκο στην υπόφυση του εγκεφάλου πού της έφερε τον γιγαντισμό. Κάτι σπάνιο και παράξενο για την εποχή μας. Οι θεραπείες πού έγιναν εδώ και στο εξωτερικό δεν έφεραν κανένα θετικό αποτέλεσμα, παρά μόνον ταλαιπωρίες και πόνους. Από τα παιδικά της χρόνια υπέφερε όχι τόσο σωματικά αλλά ψυχικά, από τον χλευασμό, την κοροϊδία και τα κρυφά γέλια του κόσμου. Δεν μπορούσε να κυκλοφορήσει εκτός από το περιβάλλον της. Ποτέ όμως δεν απάντησε σε κανένα, ποτέ δεν θύμωσε, μόνο μέσα της βαθειά πονούσε και έκλαιγε. Ύστερα ήλθε η προσφυγιά για να επιδεινώσει την κατάστασή της. Έφυγε από τον τόπο πού την ήξεραν και την εκτιμούσαν, εστερήθηκε τους φίλους της και τους ανθρώπους πού την αγαπούσαν και βρέθηκε σ΄ ένα άγνωστο μέχρι τότε γι΄ αυτήν μέρος. Όμως η πολλή μεγάλη ψυχική δύναμη πού είχε, η αγωνιστικότητά της, η πίστις της, η αγάπη της για τον Θεό και τον άνθρωπο, την έκαναν να τα ξεπεράση όλα, να σταθή στα πόδια της, ν΄ αγνοήση τους χλευασμούς και ν΄ αρχίση μια νέα ζωή στην προσφυγιά. Μια ζωή γεμάτη προσφορά αγάπης στον άνθρωπο, όποιο και αν ήταν το κόστος γι΄ αυτήν. Η υγεία της κλωνίζεται σιγά-σιγά, οι πόνοι γίνονται αβάστακτοι, η μετακίνηση της δύσκολη, αλλά αυτά τα αγνοεί μπροστά στην σημαντική ιεραποστολική της διακονία. Ο πόνος με τον καιρό έγινε ο αχώριστος σύντροφός της. Νύκτες ολόκληρες καθόλου δεν μπορεί να ξαπλώση. Το βασανισμένο της σώμα δεν αναπαύεται. Ούτε ένα βήμα δεν μπορεί τώρα να κάνη. Κινείται μόνο με αναπηρική καρέκλα. Συμφιλιώθηκε δμως με τον πόνο. Ποτέ δεν γόγγυσε και δεν διαμαρτυρήθηκε. Την προσωπική της ξεκούραση την αψηφούσε μπροστά στην αγάπη της για τους συνανθρώπους της πού την επλησίαζαν. Όλους τους συμβούλευε και νουθετούσε με διάκριση, τους βοηθούσε με πνευματική αρχοντιά και καθοδηγούσε με λεπτότητα και μητρική αγάπη. Όταν βρισκόταν κανείς κοντά της και συνομιλούσε διεπίστωνε την ευφυΐα της, την πλατειά της αντίληψη σ΄ όλα τα θέματα, το γερό μνημονικό της και το χαριτωμένο χιούμορ της. Τους δύο τελευταίους μαρτυρικούς μήνες πού τους πέρασε ακίνητη στο κρεβάτι του Νοσοκομείου έδειξε όλο το μεγαλείο της υπομονής, της καρτερίας και της αγάπης της στον Θεό. Δεν βαρυγγόμησε ποτέ και συνεργαζόταν άψογα με τους γιατρούς και νοσοκόμους μέχρι και τις τελευταίες της ώρες. Το σώμα της γέμισε πληγές, τα πόδια της έλιωσαν και καθόλου δεν μπορούσε να κινηθή. Τίποτε σωστά δεν λειτουργούσε στον οργανισμό της, μόνον η φωνή της και η διαύγεια του πνεύματος της έμειναν μέχρι το τέλος, για να θυμίζουν τα μεγάλα τα της πίστεως, υπομονής, προσευχής και αγάπης κατορθώματα. Και σ’ αυτές τις δύσκολες στιγμές είχε την φροντίδα πολλών, την δε παραμονήν της αναχωρήσεως της έδωσε εις εν Χριστώ επισκέπτην το ποσόν των 105 Κυπριακών λιρών υπέρ του μικρού ιεραποστολικού έργου τής Ορθοδόξου Κυψέλης. Ο Κύριος ημών Ιησούς Χριστός την παρέλαβε στην Βασιλεία Του τα ξημερώματα της 20ης Ιανουαρίου του 1998, αφήνοντας πίσω της ορφανεμένες τις ψυχές πού την αγάπησαν και την πόνεσαν. Η έλλειψή της είναι αισθητή και το κενό της απουσίας της ευχόμεθα να το αναπλήρωση ο Θεός με άλλο κατάλληλο πρόσωπο πού θα παρουσίαση.Γενικά η αδελφή Μαρία εβίωσε κατά το θέλημα του Θεού σε όλη της την ζωή. Το φωτεινό της παράδειγμα προς μίμησι και αντιγραφή μας. Της αξιομακαρίστου αδελφής Μαρίας η μνήμη είθε να είναι αιωνία, η δε μερίς αυτής μετά των δικαίων και αγίων Αγγέλων.\nΛίγα λόγια αγάπης για το βίο και την προσωπικότητα της αδελφής Μαρίας Μοναχής\nτου μοναχού Νήφωνος βατοπαιδινού\nΗ αδελφή Μαρία υπήρξε όντως ψηλή. Όπως στο σώ¬μα έτσι και στην ψυχή. Το ότι έπασχε, το ότι πονούσε συνεχώς, το ότι υπέμεινε δοξολογώντας τον Θεόν, αυτό όλοι το βλέπαμε και θαυμάζαμε. Χωρίς να μπορεί κανείς να φανταστή το μέγεθος και την δυνατότητα των πόνων και της θλίψεώς της.\nΤα έργα όμως της αγάπης της, την έγνοιά της για κάθε ένα πού έπασχε σωματικά ή πνευματικά, την μέριμνα της για κάθε ένα μοναστηράκι πού γνώρισε, την ελεημοσύνη της, την ταπείνωσί της, την ιεραποστολή της, την πνευματική βοήθεια πού έδιδε στους ανθρώπους πού την πλησίαζαν, κάθε τάξεως και αξιώματος, αλλά πιο πολύ τον πόθο της για πνευματική προκοπή, την αγωνία της μήπως δεν βαδίζη σωστά τον δρόμο της σωτηρίας! Τους με κόπο πνευματικούς της αγώνες, την μεγάλη αγάπη της για τον Χριστό μας και τις πνευματικές αντιλήψεις πού είχε απ΄ Αυτόν, αυτά λίγοι τα γνωρίζουν και νομίζω λίγα γνωρίζουν. Τα πολλά τα γνωρίζει ο δωρεοδότης Χριστός μας, πού μέχρι τέλους της έδωσε την δύναμι να είναι ένα φωτεινό παράδειγμα για όλους μας, στην συνέχισι του αγώνος μας για την σωτηρία της αθανάτου ψυχής μας, μέσα στους δύσκο¬λους και αποκαλυπτικούς καιρούς πού ζούμε.\nΕπειδή είχα την ιδιαίτερη ευλογία… από τον Κύριο μας, να είμαι μέσα σ΄ αυτούς τους λίγους πού γνώρισαν λίγο περισσότερο και λίγο ενωρίτερα την αδελφή μας Μαρία, και μετά την προτροπή του αγαπητών εν Χριστώ αδελφών να γράψωμε κάτι εις μνημόσυνον αιώνιον, θεώρησα ότι θα ήταν άδικο για τους αγωνιζόμενους αδελφούς μας να κρύψω αυτά πού γνωρίζω για τις προαναφερθείσες αρετές της αδελφής μας Μαρίας, ιδίως τώρα πού δεν υπάρχει ο κίνδυ¬νος να την βλάψωμε πνευματικά, εφ΄ όσον αναπαύεται πλέον στας αιωνίους μονάς και απολαμβάνει τον μισθόν των κόπων της.\nΔεν θα πω τίποτε δικό μου. Αργότερα ίσως μας βοηθήση ο Θεός να γράψωμε κάτι περισσότερο. Απλώς θα στα¬χυολογήσω πολύ λίγα από τις επιστολές της πού δείχνουν το μεγαλείο της ψυχής της και τον τρόπο πού αντιμετώπιζε την άρσι του σταυρού της, κατόπιν βέβαια και της ευλογίας του Γέροντός μου.\nΤο μεγάλο της μαρτύριο και η δοξολογία της προς τον Θεό.\n1. Από την Βοστώνη όπου είχε πάει για θεραπεία σε μία πολύ δύσκολη κατάστασι η οποία ίσως οδηγούσε σε πολύωρη εγχείρησι γράφει στις 3.10.1985 «Από την ημέρα πού πήρα την απόφασι να ΄ρθώ για θεραπεία, πιστεύω ότι θα με βοηθήσουν οι άγιοι. Υπόσχομαι ότι δεν θα γογγύσω και δεν θα παύσω να δοξάζω τον Κύριόν μας και την μανούλλα μας».\n2. «Πέρσι έτσι καιρό χαροπάλευα και μόνο οι προσευχές των πατέρων με σώσαν. Βέβαια ο θάνατος είναι μαζί μας και δεν μας φοβίζει, αλλά να ετοιμαστούμε.\n…Τώρα τελευταία έχω πολύ άσχημες αναλύσεις. Ο γιατρός μου λέει: «Ο Θεός μεθ’ ημών». Τα άφησα όλα στον Κύριο γι΄ αυτό και ζω και μιλώ. Η ψυχή μου είναι βαριά, γεμάτη πόνο και θλίψι, μα την κλείνω ερμητικά με την δύναμι της προσευχής. Από τον αγώνα πού κάνετε εσείς (οι μοναχοί) παίρνω κουράγιο και γίνομαι και ΄γώ άλλος άνθρωπος» (9.10.1986).\n3. «…Τώρα πού σου γράφω είμαι στο στρώμα, υποφέρω τρομερά από τα έντερά μου. Είναι Θεοφάνεια και ΄γώ είμαι στο στρώμα. Σκέφτεσαι πόσο αμαρτωλή είμαι να στερηθώ την λειτουργία αυτή. Οι πόνοι μου είναι τρομεροί. Εύχομαι νάναι κάτι πού περνά. Δόξα τω Θεώ» (6.1.1987).\n4. «Τα δικά μου νέα περί υγείας όχι καλά. Μετακινούνται τα οστά ψηλά στην πλάτη μου και κάτω αριστερά και σκύβω πιο πολύ με φρικτούς πόνους. Δόξα σοι ο Θεός, ας γίνη το θέλημά Του και τον ευχαριστώ πού με θυμήθηκε γιατί είμαι πολλή ανεπρόκοπη στα πνευματικά μου καθήκοντα» (1990).\n5. «Εγώ με τις αμαρτίες μου, πού φαίνεται να είναι πολλές και δεν θα μετανόησα σωστά, βασανίζομαι και υποφέρω τα μέγιστα. Από την κορτιζόνη πού παίρνω αφαιρείται όλον το ασβέστιον και τα οστά μένουν κούφια και η αυξητική ορμόνη πιέζει τα οστά και σπάζουν και εξαρθρώνονται και μετακινούνται και η Μαρία η ψηλή έχει γίνει η Μαρία η καμπούρα. Οι πόνοι μου είναι πολλοί και η ψυχική οδύνη, πού δεν μπορώ να κινηθώ να κάνω τα απαραίτητα πνευματικά, είναι μεγάλη. Μόνο με το αναπηρικό βοήθημα κινούμαι. Μόνη μου καθόλου. Να θέλω να πάρω το πιάτο μου στο τραπέζι είναι αδύνατο. Δόξα σοι ο Θεός πάντων ένεκεν» (10.10.1991).\n6. Για την κουρά μου ήτο κάτι πού δεν το φαντάζομαι να σου το περιγράψω. Καιγόμουν ολόκληρη και η καρδιά μου νόμιζα θα σπάση. Από χαρά; από συγκίνησα; Δεν μπορώ να το περιγράψω. Ο γέροντάς μας σε κατάστασι όχι γήϊνη, δεν θα το ξεχάσω. Σαν να βρισκόμασταν στα ουράνια. Δοξασμένο το όνομα του Κυρίου. Νοιώθω όμως φόβο για το ότι πήρα το σχήμα, ότι είμαι ανάξια (όντως είμαι) μήπως δεν κρατήσω τις υποσχέσεις. Ο Θεός να με ελεήση.\nΈνα πολύ μικρό δείγμα του μεγαλείου της αδελφής Μαρίας πού η πρόνοια του Θεού την αξίωσε λίγα χρόνια πριν την κοίμησΐ της να λάβη το μέγα και αγγελικό σχήμα όπως ποθούσε (17.8.1993).\n7. «Ο κόσμος αρωστά μια μέρα, ένα μήνα, ένα χρόνο. Εγώ υποφέρω σε όλη μου τη ζωή. Οι αμαρτίες μου πολλές και η μετάνοια ολίγη, γι΄ αυτό υποφέρω…» (1994).\n8. «Περνώ δυσκολίες με κάτι πόνους πού με πιάνουν στην κεφαλή και επηρεάζουν και την ψυχή μου και είναι ανυπόφοροι. Ζητώ από όλους τους αγίους βοήθεια. Βάζω αγίασμα του αγίου Νεκταρίου και συνέρχομαι κάπως και λαδάκι του αγίου Ραφαήλ. Πάτερ Νήφωνα, νοιώθω τόσο αμαρτωλή πού αηδειάζω τον εαυτό μου. Κάνω εξομολόγησι μα δεν κλαίω για τις αμαρτίες μου το ζώον, και ούτε πού πηγαίνω να κοινωνήσω κλαίω. Όμως προσεύχομαι πολύ και ετοιμάζομαι για την Θεία Κοινωνία, και αν δεν νοιώσω μέσα μου κάτι ωραίο και άκρα γαλήνη δεν κοινωνώ. Ο Θεός να με ελεήση την αμαρτωλή!».\n9. «Ευλογείτε και καλόν στάδιον. Είθε όλοι μας να ανεβαίνουμε λιγάκι Γολγοθά και να νοιώσουμε τα άγια πάθη και την ανάστασι» (Μεγάλη Σαρακοστή 1997).\n10. «Η ζωή αυτή δεν έχει καμμία σημασία. Κρατήσου όπως τον ναυαγό να περάσωμε την πρόσκαιρη προσφυγιά, για να περάσουμε στην αιωνιότητα».\n11. «Η χάρις του αγίου Γρηγορίου του Παλαμά πού γιόρταζε χθες νάναι βοήθειά σου. Πολύ αγαπώ και ευλαβούμαι τον άγιο Γρηγόριο και τον γιορτάζω και πολύ αγαπώ το μοναστήρι του στα Κουφάλια. Τώρα για να το βοηθήσω τους είπα να μου στείλουν δύο κιβώτια λαμπάδες για την Ανάστασι να τις πουλήσω. Από εδώ πού βρίσκομαι θέλω να διακονώ. Με το τηλέφωνο και τους πολυπληθείς φίλους κάνω πολλές δουλειές. Έχω πολλά μοναστηράκια στη σειρά πού τα βοηθώ. Δόξα σοι ο Θεός».\nΜικρό δείγμα του πνευματικού της αγώνα και τί πίστευε για τον εαυτό της.\n12. «Εγώ προσπαθώ όσο μπορώ να υπακούσω στον πνευματικό μου και στις συμβουλές των βιβλίων πού διαβάζω από τους διάφορους γέροντες και από τις Πράξεις των Αποστόλων και φυσικά από το Ευαγγέλιον, αν και κακώς δεν διαβάζω πολύ συχνά το Ευαγγέλιον. Αφού είμαι ένα ζώον, όσο προσπαθώ τόσον πίπτω. Πάντως από τότε πού με ήξερες άλλαξα η χαμένη αρκετά προς το καλόν. Έτσι νομίζω. Έπαψα την αργολογίαν, τόσο πού αρωστώ όταν ακούω άλλους να κουτσομπολεύουν και κακολογούν κάποιους. Κλαίει η ψυχή μου γι΄ αυτό και οικτίρω τον εαυτόν μου. Γι΄ αυτό μένω στο σπίτι, οι συναναστροφές μου είναι πονεμένοι άνθρωποι πού τους βοηθώ και μιλώ για τον Κύριον» (1986).\nΣιγά – σιγά με βοήθησε ο Κύριος μας και πήγα και προσκύνησα τον ναόν του. Την Αποκαθήλωσι, τον Πανάγιο ν Τάφον όπου με έπιασαν τα κλάματα και συγκίνησι μεγάλη. Το τί ένοιωσα και νοιώθω μέσα μου δεν περιγράφεται. Μετά πήγαμε στον Γολγοθά του Κυρίου. Εκεί ακούμπισα και ζήτησα την βοήθεια του Χριστού μας και έκλαψα πολύ. Ζήτησα να με βοηθήση να περάσω τον μικρόν μου Γολγοθά αγόγγυστα. (από Ιεροσόλυμα το 1987).\n13. Εγώ με την μάμα μου ζούμε όπως τις Μοναχές, για κανένα δεν έχομε να πούμε τίποτε, όλους τους βοηθάμε… (1989).\n14. …Το πρωί πού σηκώνομαι κάνω το μεσονυκτικό και μετά τον εξάψαλμο και ότι άλλο μπορώ και την νοερά προσευχή… Το βράδυ προοιμϊακό, εσπερινό, απόδειπνο και χαιρετισμούς. Μετάνοιες σωστές δεν μπορώ να κάνω. Κάνω μισές, όπως βολεύομαι. Την παράκλησι της Παναγίας, κάποτε και του αγίου Ραφαήλ, πού προσπαθώ να την κάνω κάθε μέρα, αλλά τώρα παίρνω βαριά χάπια για την γκράουθ χόρμαν και δεν μπορώ όπως παλιά. Όμως προσπαθώ.\n15. «Ο Θεός με κτυπά με χίλια δυο να χάσω τον εγωϊσμό μου…».\n16. «Έκλαψα από συγκίνησι στον Κύριο, πού με θυμάται ακόμα την χαμένη και αμαρτωλή. Από τα αμαρτήματά μου και τις παρακοές μου, ντρέπομαι να κοιτάξω την εικόνα του Κυρίου μας στα μάτια…».\n17. «Εμείς εδώ ζούμε την καλήν ζωήν, την καλοπέρασιν και η ψυχή μας είναι κατάμαυρη και δεν έχει χαραμάδα να περάση αχτίνα φωτός. Ο Θεός να μας βοηθήση να νικήσουμε την ακηδία και έλθουμε πιο κοντά στον Χριστό μας. Δεν θέλω να πικραίνω τον Κύριο μας, ό,τι μπορώ το κάνω, όμως προσπαθώ να κάνω περισσότερα…».\nΈνα πλήθος νέων ανθρώπων εύρισκαν παρηγοριά κοντά της και εναπέθεταν τα προβλήματά τους και έφευγαν χαρούμενοι και αναπαυμένοι. Αναδείχτηκε σε μια σύγχρονη Αμμά εφ΄ όσον σ΄ αυτήν άνοιγαν την καρδιά τους κληρικοί, μοναχοί, ηγούμενοι, γερόντισσες, επίσκοποι και πολιτικοί άρχοντες.\nΗ αδελφή Μαρία ήτο πόλος έλξεως και το προσφυγικό σπιτάκι της στη Λεμεσό κολυμβήθρα του Σιλωάμ για τις κουρασμένες ψυχές. Πολλά παιδιά έπαιρναν την ευχή και συμβουλή της πριν αναχωρήσουν για το μοναχισμό και πολλές χριστιανικές οικογένειες δημιουργήθηκαν με τη συμβουλή της.\nΗ Κύπρος είναι πιο φτωχή με την απουσία της αδελφής Μαρίας, αλλά και πιο πλούσια εφ΄ όσον κοντά στο πλήθος των αγίων και μαρτύρων της προσετέθη ακόμη μία μαρτυρική ψυχή. Οι τελευταίοι μαρτυρικοί μήνες πού πέρασε μέσα στην εντατική μονάδα του νοσοκομείου Λεμεσού την καθάρισαν ακόμη περισσότερο όπως το χρυσάφι μέσα στο καμίνι. Φαίνεται ήθελε να την λαμπικάρη ο Θεός, όπως χαρακτηριστικά έλεγε.\nΟ πόνος μας είναι μεγάλος για τον χωρισμό, αλλά και η παρηγοριά μας εξ ίσου μεγάλη, διότι γνωρίζομε ότι θα πρεσβεύη η αξιομακάριστος και αείμνηστος εν Χριστώ αδελφή μας Μαρία, και για μας εκεί πού βρίσκεται.\nΜε τον μακαριστό Γ.Ιωσήφ πνευματικό της πατέρα (Αυτός όρθος και αυτή καθήμενη )\nΑυτή η κοπέλα, μια αγία ψυχή, ήταν πανύψηλη, ήταν γίγαντας. Βέβαια στο τέλος καμπούριασε, περπα-τούσε με σίδερα, μετά με καροτσάκι. Εγώ την πρόλαβα πού περπατούσε ίσια. Είχε γιγαντισμό, ήταν παραμορφωμένη. Τα παπούτσια της, έχω ένα παπούτσι της στο μοναστήρι, ήταν 57 νούμερο, τόσο πράγμα σαν βάρκα, η παλάμη της ήταν 3 φορές μεγαλύτερη από την δική μου. Να σας πω πώς την γνωρίσαμε. Είχαμε έναν δικό μας μοναχό τον π. Νήφωνα, ο οποίος πουλούσε μήλα σε σακούλια όταν ήταν πρώτη Λυκείου και πήγε να πουλήσει μήλα. Χτύπησε την πόρτα και την άνοιξε η Μαρία, μόλις την είδε από τον φόβο το πολύ, της πέταξε τα μήλα κι όπου φύγει φύγει. Ήταν όμως η αιτία να γνωριστούν και να συνδεθούν πνευματικά και αργότερα μέσω αυτού να γνωρίσομεν και εμείς την μακαριστή Μαρία. Αυτή η κοπέλα, ήταν μια αγία ψυχή, πραγματικά μια αγία, παρ΄όλο που ήταν ένα τέρας εξωτερικά, και το πρόσωπο της ήταν αλλοιωμένο ακόμη και τα μικρά παιδιά δεν την φοβόντουσαν. Ανέπαυε πολύ κόσμο. Ήταν δηλαδή… μια πνευματική μητέρα με όλη την σημασία της λέξεως. Αυτή η κοπέλα ήταν μία τυπικά χριστιανή στα πρώτα χρόνια και η μητέρα της καλή χριστιανή. Ό¬ταν μεγάλωσε και μεγάλωνε και έγινε δυσθεώρητη, έγινε 2.30 μ., αφού στο Νοσοκομείο έβαλαν δύο κρεββάτια τα ένωσαν για να την χωρέσει, όταν πέθανε το φέρετρό της ήταν από εδώ μέχρι εκεί πού είναι η καρέκλα. Την ζήτησαν στην Αμερική και πήγε, με έξοδα της Κυβερνήσεως, για εξετάσεις. Για να ερευνήσουν το φαινόμενο. Συνήλθαν εκεί οι μεγάλοι γιατροί κ.τ.λ. κι άλλος έλεγε γιγαντισμό κι άλλος διάφορες θεωρίες. Δεν μπορούσαν όμως επακριβώς να δουν τί έπαθε η Μαρία κι έγινε τόσο μεγάλο πράγμα, τόσο μεγάλος άνθρωπος. Και βέβαια της είπαν τότε πώς είχε ένα πρόβλημα. Όλο το κεφάλι της μέσα είχε όγκο, ο οποίος πίεζε τα μάτια και θα έχανε το φως της, θα τυφλωνόταν. Οι Αμερικάνοι προσφέρθηκαν να αγοράσουν τον σκελετό της και αυτή λυπήθηκε πάρα πολύ, όταν το άκουσε, γιατί ήταν ένα φαινόμενο γι΄ αυτούς έτσι να την διατηρήσουνε για λόγους επιστημονικούς. Σ΄ αυτήν την κατάσταση επέστρεψε στην Αθήνα μετά από την Αμερική, και μια κοπέλα της λέει εκεί, δεν πάμε να δούμε το γέρο Πορφύριο στην Πεντέλη; Η Μαρία δεν είχε ιδέα από γέροντες κι απ΄ αυτά τα πράγματα, και της λέει: τί να μου πει κι αυτός ο γέ¬ρος! Με πήγαν στην Αμερική και με είδαν τόσοι επιστήμονες, τί να μου πει κι αυτός ο γέρος! Έλα πάμε, είναι και τυφλός και δεν μιλάει και καλά. Η Μαρία είπε, είναι και τυφλός και δεν ακούει και καλά… Η Μαρία, ήταν σε μια κατάσταση απελπισίας, τέλος πάντων από δώ από κει την έπεισαν να πάει. Πήγε λοιπόν, και μαζί της πήγε η μακαριστή πλέον μητέρα της , η κ. Κωνσταντία, μια μοναχή κι η κοπέλα εκείνη πού πήγε κι άλλοι δύο άνθρωποι. Πήγαν στο κελί του γέροντα, ήταν τυφλός ο γέροντας Πορφύριος κι όταν μπήκαν μέσα της λέει: γιατί σου έλεγε η φίλη σου να έρθεις και δεν ερχόσουν και της είπε ακριβώς τί έλεγε η Μαρία. Αύτη ντράπηκε και της λέει τί έπαθες; Λέει, γέροντα θα χάσω το φως μου κι έκλαιγε. Της λέει, όχι παιδί μου το φως σου, τα κόκκαλά σου θα σπάζουν… Του λέει, όχι γέροντα, τα κόκκαλά μου είναι γερά, δεν έχουν τίποτα τα οστά μου, το φως μου θα χάσω. Της άπαντα όχι το φως σου, τα οστά σου. Αυτή το επαναλαμβάνει τρίτη φορά, γέροντα το φως μου. - Όχι το φως σου, τα οστά σου θα συντρίβουν. Αυτή δεν καταλάβαινε. Της λέει ο γέροντας, γονάτισε. Γονάτισε όπως μπόρεσε κι ο γέροντας έβαλε τα χέρια του πάνω στο κεφάλι της κι άρχισε να προσεύχεται. Και μου έλεγε η Μαρία, αισθανόταν μέσα το κεφάλι της να βράζει ολόκληρο, οπότε της λέει ο γέροντας: δεν θα χάσεις το φως σου, τα οστά σου θα βγουν, θα τρίβονται τα οστά σου. Αύτη δεν πίστεψε. Λέει ο π. Πορφύριος, από που το έπαθες αυτό, σου είπαν οι γιατροί; Του απάντησε: γέροντα οι γιατροί δεν βρήκαν την αιτία, είπαν γιγαντισμός είναι, δεν βρήκαν την αιτία. Λέει στην μητέρα της: εσύ θυμάσαι πού ήσουν έγκυος στην Μαρία; Η Μαρία ήταν 43 ετών τότε, λέει η μητέρα της ε! θυμούμαι. Της λέει θυμάσαι, όταν ήσουν δύο μηνών πού έκανες πολλούς εμετούς; Θυμά-μαι αμυδρά γέροντα. Θυμάσαι πού σε πήγε ο άντρας σου σε έναν γιατρό; πού να θυμάμαι τώρα τον γιατρό; και αρχίζει ο γέροντας να της περιγράφει: θυμήσου πού κατεβαίνατε με λεωφορείο από το χωριό σας, κατεβαίνατε σε μια πλατεία και της περιγράφει την πλατεία πριν από 42 χρόνια, σε πήρε ο άντρας σου και σε πήγε στον τάδε δρόμο κι άρχισε να της διηγείται τον δρόμο κι η Κωνσταντία άρχισε να θυμάται τον δρόμο εκείνο, σε πήγε σ΄ έναν τόπο πού η πόρτα ήταν πράσινη, στο ιατρείο του ανθρώπου εκείνου. Μπήκες μέσα και του είπες ότι κάνεις πολλούς εμετούς από την εγκυμοσύνη και σου έδωσε ένα φακελάκι με χάπια, με 15 χάπια μέσα, τα θυμάσαι; λέει θυμάμαι γέροντα. Λέει ο Γέροντας τα χάπια εκείνα ήταν χάπια επιληψίας, έκανε λάθος ο γιατρός, τα ήπιες και παραμορφώθηκε το έμβρυο γι΄ αυτό κι έγινε έτσι η κόρη σου. Και πραγματικά, το έστειλαν το μήνυμα αυτό στην Αμερική, κι ήταν πραγματικώς επιστημονικά. Αυτή όμως μετά τελικά τί έγινε; Σταμάτησε να χάνει το φως της κι άρχισε να τρίβονται τα κόκκαλά της. Μια φορά ήμουν παρών εγώ, πού ένα κόκκαλο από την πλάτη της τρύπησε το δέρμα της και βγήκε έξω, συντρίβονταν τα κόκκαλά, διαλύονταν τα κόκκαλά, όπως ακριβώς της είχε πει ο π. Πορφύριος. Ο γέροντας, όταν βγήκε η Μαρία έξω, είπε: αυτή είναι μια αγία, και περιέγραψε την Μαρία.\n//πηγές :vatopaidi.wordpress.com ,http://dosambr.wordpress.com,\nΣ.Κ., Εκδόσεις Ορθόδοξος Κυψέλη\nΑναρτήθηκε από Νώντας Σκοπετέας/Εν τω φωτί σου οψόμεθα φως στις Παρασκευή, Ιουνίου 24, 2011


Όταν η Ρένα Βλαχοπούλου ήταν το 2ο γυναικείο όνομα σε κασέ\nΌταν η Ρένα Βλαχοπούλου ήταν το δεύτερο γυναικείο όνομα σε κασέ, μετά την Αλίκη Βουγιουκλάκη\nΠρωταγωνίστρια του Γιάννη Δαλιανίδη στον κινηματογράφο και συγχρόνως στην Οδό Ονείρων του Μάνου Χατζιδάκι να τραγουδάει, “Έλα πάρε μου τη λύπη”.\nΚαι μετά το θέατρο, εμφανίσεις σε νυχτερινό κέντρο. Γίνεται η πιο ακριβοπληρωμένη κωμική ηθοποιός. Η Ρένα Βλαχοπούλου είχε καλή σχέση με το χρήμα και το διεκδικεί. Τη δεκαετία του ’60, τη χρυσή δεκαετία του ελληνικού κινηματογράφου, ήταν το δεύτερο γυναικείο όνομα σε κασέ, μετά την Αλίκη. Έπαιρνε 350 με 400 χιλιάδες δραχμές την ταινία και 500 με 600 χιλιάδες έπαιρνε η Αλίκη.\nΓίνεται η πιο ακριβοπληρωμένη κωμική ηθοποιόςΕγώ ήμουν τρομερά οικονόμαΕίχε καλή σχέση με το χρήμα και το διεκδικείΗ συμφωνία προβλέπει διπλάσια αμοιβή\nΦιλμογραφία: Τέντυ μπόϋ αγάπη μου (1965)


Στην τελική ευθεία έχει μπει η προετοιμασία για το παιχνίδι της χρονιάς στο ελληνικό χάντμπολ, τον 33ο Τελικό του Κυπέλλου Ελλάδος Ανδρών Λουξ ΑΕΚ- ΠΑΟΚ την Κυριακή 29 Μαρτίου και ώρα 15:00 (Δημόσια Τηλεόραση- ΝΕΡΙΤ) στο PAOK SPORTS ARENA. Οι περιφερειακοί των δύο «δικεφάλων» Φάνης Τσαούσης και Απόστολος Παλάσκας μίλησαν στην ιστοσελίδα της ΟΧΕ για το μεγάλο παιχνίδι.\nΔιαβάστε περισσότερα: «Να κερδίσει το χάντμπολ»\nΤην 1η Απριλίου η γενική συνέλευση\nΜε ανακοίνωση του ο ΑΣ ΠΑΟΚ ενημέρωσε πώς η γενική συνέλευση με τα σημαντικα θέματα θα λάβει χώρα την 1η Απριλίου καθώς σήμερα δεν υπήρξε απαρτία. Η ανακοίνωση:\nΔιαβάστε περισσότερα: Την 1η Απριλίου η γενική συνέλευση\nΟ ΑΣ ΠΑΟΚ ενημερώνει τους φιλάθλους οι οποίοι έκαναν προεγγραφές για τα εισιτήρια του τελικού κυπέλλου Handball Aνδρών ΠΑΟΚ-ΑΕΚ ,ότι τα εισιτήρια θα είναι στη διάθεση τους την Πέμπτη 26 Μαρτίου από τις 10.00 πμ-08.00 μμ στα γραφεία του ΑΣ ΠΑΟΚ Θ7 Γήπεδο Τούμπας.\nΔιαβάστε περισσότερα: Διαθέσιμα τα εισιτήρια\nΜε Παλαιό Φάληρο στο κύπελλο\nΣε εκτός έδρας ματς θα κριθεί η συμμετοχή του ΠΑΟΚ στο φάιναλ φορ του κυπέλλου σε ότι αφορά το πόλο των ανδρών. Ο Δικέφαλος θα πρέπει να κερδίσει σε νοκ άουτ αναμέτρηση το Παλαιό Φάληρο.\nΔιαβάστε περισσότερα: Με Παλαιό Φάληρο στο κύπελλο\nΜιλούν οι επίδοξοι κυπελλούχοι\nΜετά την ομάδα βόλεϊ άλλα δυο τμήματα του ΑΣ ΠΑΟΚ, είναι έτοιμα να σηκώσουν κούπες. Αναφερόμαστε στην ανδρική και γυναικεία ομάδα χάντμπολ του ΠΑΟΚ που το προσεχές Σαββατοκύριακο στο Παλατάκι θα δώσουν τους δυο τελικους.\nΔιαβάστε περισσότερα: Μιλούν οι επίδοξοι κυπελλούχοι\nΈνα ακόμη βήμα για το νταμπλ έκανε η γυναικεία ομάδα ποδοσφαίρου του ΠΑΟΚ. Στη φάση των "16" κέρδισε εύκολα τα Τρίκαλα εκτός έδρας με 4-0.\nΔιαβάστε περισσότερα: Εύκολα στους "8" του κυπέλλου\nΚαι τώρα... ΑΕΚ!\nΟ Stoiximan.gr ΠΑΟΚ πήρε τη νίκη με σκορ 31-26 απέναντι στον Φοίβο Συκεών και ολοκλήρωσε με τον καλύτερο τρόπο τις υποχρεώσεις του για την κανονική διάρκεια του πρωταθλήματος.\nΔιαβάστε περισσότερα: Και τώρα... ΑΕΚ!\n50% λιγότερα εισιτήρια στους τελικούς\nΔιαβάστε περισσότερα: 50% λιγότερα εισιτήρια στους τελικούς\nΤα εισιτήρια για τους τελικούς του χάντμπολ\nO ΑΣ ΠΑΟΚ ,ενημερώνει ότι παρέλαβε και διαθέτει τα εισιτήρια του τελικού κυπέλου Ηαndball Ανδρών, μεταξύ των ομάδων Stoiximan.gr ΠΑΟΚ-ΑΕΚ που θα διεξαχθεί την Κυριακή 29/03/2015 και ώρα 15.00, στο PAOK SPORTS ARENA.\nΔιαβάστε περισσότερα: Τα εισιτήρια για τους τελικούς του χάντμπολ\nΠΑΟΚ και ΑΕΚ περιμένουν να μάθουν τα μέτρα\nΤα μέτρα τάξης και ο αριθμός των εισιτηρίων που θα πάρουν ΠΑΟΚ και ΑΕΚ για τον τελικό της 29ης Μαρτίου του κυπέλλου ανδρών στο PAOK Sports Arena θα προσδιοριστούν το πρωί της Παρασκευής (10:30).\nΔιαβάστε περισσότερα: ΠΑΟΚ και ΑΕΚ περιμένουν να μάθουν τα μέτρα


Θα αποδοθεί ο χώρος του Σκοπευτηρίου στη μνήμη και το λαό της Καισαριανής; - Γρηγόρης Ψαριανός - Grigoris Psarianos\n28 Ιανουαρίου 2009 /0 Comments/in Τελευταία Νέα /by webmaster\nΘΕΜΑ:Θα αποδοθεί ο χώρος του Σκοπευτηρίου στη μνήμη και το λαό της Καισαριανής;\nΤο 1984 ο χώρος του Σκοπευτηρίου στην Καισαριανή κηρύχθηκε ιστορικός – μνημειακός από το υπουργείο πολιτισμού, γεγονός που απαγόρευε κάθε παρέμβαση στο χώρο, που θα αντιστρατευόταν το χαρακτήρα αυτό. Έτσι διαμορφώθηκε από το Δήμο Καισαριανής σε πάρκο αναψυχής και πολιτισμού, όπου λειτουργούν και κοινωνικές υπηρεσίες.\nΠαράλληλα, τον Ιούνιο του 2005 εγκαινιάστηκε, παρουσία του Προέδρου της Δημοκρατίας, του Πρωθυπουργού και των υπουργών Εσωτερικών και Παιδείας, το μνημείο των εκτελεσθέντων πατριωτών – αγωνιστών. Κατά την τελετή αναγγέλθηκε η πρόθεση να λειτουργήσει στο χώρο Πανελλήνιο Μουσείο Εθνικής Αντίστασης\nΤην προηγούμενη εβδομάδα συνεργεία του δήμου Καισαριανής ξεκίνησαν εργασίες καθαρισμού, προκειμένου να αρχίσει η ανακαίνιση του Νεοκλασικού, στο οποίο πρόκειται να στεγαστεί το μουσείο. Βρέθηκαν όμως αντιμέτωποι, για άλλη μία φορά, με την Πανελλήνια Σκοπευτική Εταιρεία η οποία βρίσκεται σε αντιδικία με το δήμο και κατέχει και εκμεταλλεύεται παράνομα το χώρο. Μάλιστα, η τελευταία κάλεσε την αστυνομία με αποτέλεσμα να συλληφθούν προσωρινά ο δήμαρχος, ο πρώην δήμαρχος και η πρόεδρος του δημοτικού συμβουλίου.\nΕντύπωση προκαλεί το γεγονός της ανάμιξης της Σκοπευτικής Εταιρείας, με δεδομένο ότι το νεοκλασικό ανήκει στον Οργανισμό Σχολικών Κτιρίων ο οποίος έχει συναινέσει στη σχετική αξιοποίησή του.\n1) Με ποιο τρόπο σκοπεύουν να συμβάλουν στην επίλυση του προβλήματος, ώστε να υλοποιηθεί η δημιουργία του Μουσείου Εθνικής αντίστασης, σε ένα χώρο που αποτελεί σύμβολο των αγώνων για την ελευθερία, την ειρήνη και την κοινωνική πρόοδο;\nhttps://www.psarianos.eu/wp-content/uploads/2015/09/logo.png 0 0 webmaster https://www.psarianos.eu/wp-content/uploads/2015/09/logo.png webmaster2009-01-28 13:24:222015-09-13 15:15:01Θα αποδοθεί ο χώρος του Σκοπευτηρίου στη μνήμη και το λαό της Καισαριανής;\nΩράριο λειτουργίας μουσείων και αρχαιολογικών... Αναγνώριση πτυχίων Ανώτερων Σχολών άλλων...


Τσιόδρας: “Ποτέ άλλοτε στη σύγχρονη Ελλάδα τόσος κόσμος σε ΜΕΘ” – Ποια είναι η «κόκκινη γραμμή» στο σύστημα Υγείας | NewsNowgr.com\nΥπό τη σκιά μιας πιθανής ανεξέλεγκτης αύξησης κρουσμάτων που θα φέρει σε αδιέξοδο τη χώρα, επιστήμονες και υγειονομικές αρχές έκρουσαν τον κώδωνα του κινδύνου για τις αντοχές του συστήματος Υγείας, στη σημερινή ενημέρωση για τον κορονοϊό. “Στενάζει όλη η υφήλιος!” δήλωσε σε δραματικούς τόνους ο καθηγητής παθολογίας, Σωτήρης Τσιόδρας.\nΣημαντικά στοιχεία για τις νοσηλείες σε κλινικές και ΜΕΘ Covid προέκυψαν κατά τη σημερινή τακτική ενημέρωση για τον κορονοϊό, καθώς το σύστημα Υγείας έχει μια “κόκκινη γραμμή”, την οποία αν υπερβούμε η κατάσταση μπορεί να γίνει ανεξέλεγκτη, όπως αναφέρθηκε.\nΟι πάνω από 1.000 άνθρωποι με κορονοϊό που εισήχθησαν στα νοσοκομεία όλης της χώρας μέσα σε λιγότερο από 7 ημέρες -οι περισσότεροι στην ηλικιακή ομάδα των άνω των 55 ετών- δεν αποτελεί καλό οιωνό για το σύστημα υγείας. Σύμφωνα με τον καθηγητή Τσιόδρα, σε αυτές τις ηλικίες οι περισσότεροι θα αρρωστήσουν βαριά, όπως είπε.\n“Ξεκινάει από τους νέους, αλλά μετά διασπείρεται, Και όταν πριν από 21 μέρες για παράδειγμα είχαμε 500 ή 600 περιστατικά ηλικίας 55 και άνω στην Επικράτεια σε διάστημα 7 ημερών πάντα, και τώρα μέσα σε 7 ημέρες έχουμε περισσότερα από 1.000 άτομα, ηλικίας άνω των 55. Καταλαβαίνετε ότι σε αυτές τις ηλικίες -ιδιαίτερα μετά τα 55 ή 65 ή 75- αυτοί που θα αρρωστήσουν βαρύτερα είναι οι περισσότεροι. Και τι θα γίνει στο τέλος; Με μαθηματική ακρίβεια θα πιεστεί το σύστημα υγείας. Θα πιεστούμε όλοι!” τόνισε.\nΤσιόδρας: “Ποτέ στην ιστορία της σύγχρονης Ελλάδας, τόσοι άνθρωποι σε ΜΕΘ”\nΤα 102 καταγεγραμμένα περιστατικά σε ΜΕΘ που δημοσιοποιήθηκαν στην σημερινή (27/10) επιδημιολογική έκθεση του ΕΟΔΥ, υποδηλώνουν τη μεγάλη πίεση που δέχεται, ήδη, το σύστημα υγείας.\nΟ καθηγητής Τσιόδρας ήταν κατηγορηματικός: “Ποτέ άλλοτε στην Ελλάδα τη σύγχρονη δεν είχαμε τόσο κόσμο σε Μονάδες Εντατικής Θεραπείας, Σεπτέμβριο και Οκτώβριο μήνα. Από μία γρίπη, ποτέ! Από μία πνευμονία, ποτέ! Άρα δεν είναι κάτι το οποίο ανακαλύψαμε μόνοι μας για να καταπιέσουμε τον κόσμο. Στενάζει όλη η υφήλιος!”, ανέφερε.\nΤσιόδρας: "Πάνω από το 50% κατειλημμένες οι ΜΕΘ Covid-19 στη Θεσσαλονίκη”\nΑκόμη πιο δύσκολη είναι η κατάσταση στις Μονάδες Εντατικής Θεραπείας της Θεσσαλονίκης, σύμφωνα με τον καθηγητή κ. Τσιόδρα. Πριν από 15-20 ημέρες, το 90% των ΜΕΘ Covid-19 ήταν κενές. Σήμερα οι κατειλημμένες κλίνες ΜΕΘ Covid-19 ξεπερνούν το 50% της συνολικής δυναμικότητας των νοσοκομείων της συμπρωτεύουσας. Ενώ ταυτόχρονα πιέζεται ολόκληρη η βόρεια Ελλάδα, η Κεντρική και Δυτική Μακεδονία και η Ήπειρος.\n"Όταν σε λίγες μέρες ξεπερνάς το 50% σε μια τεράστια πόλη, όπως η Θεσσαλονίκη, που ξέρεις ότι θα υποδεχθεί και περιστατικά από διπλανούς νομούς, τα οποία δεν έχουν εκεί και την κατάλληλη υποδομή, εκπαίδευση, γιατί θα πάει ο άλλος στη ΜΕΘ στη Θεσσαλονίκη γιατί στις Σέρρες έχει θέμα, ή γέμισε γρήγορα το νοσοκομείο στις Σέρρες. Αυτό θα πιέσει στο σύστημα ακόμα περισσότερο”, σημείωσε.\nΤσιόδρας: “Μπορεί να μην μαζεύεται το πράγμα – Ας προσπαθήσουμε!”\nΣε δραματικούς τόνους ο καθηγητής απηύθυνε έκκληση στους νέους της Θεσσαλονίκης, να είναι προσεκτικοί, καθώς ο ιός παρουσιάζει μεγάλη διασπορά και μεταδίδεται ταχύτατα στις πιο ευάλωτες ηλικίες, οι οποίες κάνουν εισαγωγές σε νοσοκομεία και ΜΕΘ.\n“ Έχουμε δύο εβδομάδες μπροστά μας! Ας αποφύγουμε τις ευκαιρίες διασποράς αυτές τις δύο εβδομάδες, ας κρατήσουμε την κίνηση του ιού σε ένα επίπεδο πιο χαμηλό, ή όσο γίνεται πιο χαμηλό. Μπορεί να μην μαζεύεται το πράγμα, γιατί όντως αυτό δείχνει. Η Ελβετία είχε 28% θετικότητα. Ξεκίνησε με 500 κρούσματα πριν 15 μέρες κι έφτασε ταχύτατα στις 6 και 7 χιλιάδες. Η Ελλάδα έχει 4,4% θετικότητα σήμερα. Σταδιακά τσιμπάει. Ήταν 3% πριν από 10 – 15 μέρες και μέρα με την ημέρα ανεβαίνει. Τι σημαίνει αυτό; Σημαίνει ότι έχουμε χρόνο ακόμα. Το ECDC βάζει όριο το 4%. Το έχουμε ξεπεράσει τις τελευταίες ημέρες. Θα κάνουμε όλοι μαζί μια προσπάθεια να το κατεβάσουμε. Ελπίζω να το καταφέρουμε”, δήλωσε ο κ. Τσιόδρας.\nΚοντοζαμάνης: “Υπάρχει κόκκινη γραμμή στο Σύστημα Υγείας – Οι δυνάμεις μας δεν είναι ανεξάντλητες”\nΣτο 58 με 60% βρίσκεται η κάλυψη των κλινών Εντατικής Θεραπείας σε πανελλαδικό επίπεδο, σύμφωνα με στοιχεία που έδωσε στη δημόσιότητα ο υφυπουργός Υγείας, Βασίλης Κοντοζαμάνης. Σήμερα στην Αττική υπάρχει δυναμικότητα σε ΜΕΘ κορονοϊού 144 κλινών, ενώ πριν από 10 ημέρες οι διαθέσιμες κλίνες για Covid-19 ήταν 122.\nΠαρά το γεγονός, ωστόσο, ότι το σύστημα υγεία αναδιατάσσει τις δυνάμεις του ανάλογα με την εξέλιξη της πανδημίας, οι δυνάμεις αυτές δεν είναι ανεξάντλητες, σύμφωνα με τον υφυπουργό. Κι όπως ακριβώς συμβαίνει και στα υπόλοιπα κράτη με την πανδημία του κορονοϊού, έτσι και το ελληνικό ΕΣΥ, έχει μια “κόκκινη γραμμή” που δεν πρέπει να ξεπεράσουμε.\nΣυγκεκριμένα ο υφυπουργός ανέφερε:\n“Κοιτάξτε τι γίνεται στα άλλα κράτη. Η Ολλανδία για παράδειγμα ζητάει βοήθεια από τη Γερμανία. Και τα πιο σύγχρονα κράτη έχουν περιορισμένες δυνατότητες και δυνάμεις. Οι δυνάμεις μας δεν είναι ανεξάντλητες πραγματικά. Παίρνουμε τα μέτρα μας και προετοιμαζόμαστε για το χειρότερο σενάριο, αλλά υπάρχει κι ένα σημείο που είναι “κόκκινη γραμμή”. Είναι οριακά τα πράγματα, είμαστε ακόμα σε καλό σημείο, έχουμε ακόμη χρόνο μπροστά μας. Όσο και προετοιμασμένο να είναι το σύστημα υγείας, όσα μέτρα κι αν έχουμε πάρει προκειμένου να το ενισχύσουμε και να το προετοιμάσουμε ακόμα περισσότερο, εάν δεν τηρήσουμε τα μέτρα που έχει επιβάλλει η πολιτεία, τότε το αποτέλεσμα δεν θα είναι το επιθυμητό”, σημείωσε ο κ. Κοντοζαμάνης.\nΤέλος ανέφερε ότι υπάρχει σχεδιασμός για αναστολή των τακτικών χειρουργείων (και όχι των έκτακτων, τα οποία εξυπηρετούνται και την εποχή του lockdown του πρώτου κύματος της πανδημίας) σε ποσοστά που καθορίζονται ανάλογα με τα τέσσερα επίπεδα επικινδυνότητας, στα οποία βρίσκεται η κάθε περιοχή.\nΘα σωθεί η σιδηροδρομική γραμμή Καλαμάτα - Μεσσήνη;\nΗ ΑΕΚ άξιζε κάτι παραπάνω\nΈκτακτη σύσκεψη της Επιστημονικής Επιτροπής του ΙΣΑ για τις δυσμενείς επιδημιολογικές εξελίξεις στην Αττική\nΔερμιτζάκης: 4.000 ημερήσια κρούσματα κοροναϊού την άλλη εβδομάδα


Το BMW Group σε ανοδική πορεία με ρεκόρ πωλήσεων 1ου τριμήνου.\n08.04.2021 Δελτίο τύπου\nΤο BMW Group κατέγραψε πωλήσεις 636.606 οχημάτων το 1ο τρίμηνο (+33,5%). +++ Υψηλότερες πωλήσεις σε όλες τις σημαντικές αγορές του κόσμου. +++ Αύξηση πωλήσεων για BMW, MINI και Rolls-Royce. +++ Οι πωλήσεις ηλεκτροκίνητων οχημάτων υπερδιπλασιάστηκαν. +++ Pieter Nota: «Το ρεκόρ πωλήσεων το πρώτο τρίμηνο υπογραμμίζει τους φιλόδοξους στόχους ανάπτυξης».\nΜόναχο . Τους πρώτους τρεις μήνες της χρονιάς, το BMW Group παρέδωσε στους πελάτες του συνολικά 636.606 οχήματα BMW, MINI και Rolls-Royce (+33,5%) και πέτυχε νέο ρεκόρ πωλήσεων όλων των εποχών για το πρώτο τρίμηνο. Το διάστημα Ιανουαρίου - Μαρτίου, η εταιρεία αύξησε τις πωλήσεις της σε σχέση με πέρσι σε όλες τις σημαντικές περιοχές του κόσμου. Όλες οι μάρκες του BMW Group σημείωσαν άνοδο σε όλες τις αγορές τη συγκεκριμένη περίοδο.\nΗ υψηλή ζήτηση δείχνει μία ισχυρή προϊόντική γκάμα και επιβεβαιώνει τη μακροπρόθεσμη προϊοντική στρατηγική της BMW .\nΟι αριθμοί πωλήσεων που αναφέρονται στο παρόν δελτίο τύπου είναι προκαταρκτικές και ενδέχεται να αλλάξουν μέχρις ότου δημοσιευτεί η πρώτη Τριμηνιαία Δήλωση του 2021. Πληροφορίες για την πρόβλεψη των πωλήσεων υπάρχουν στο BMW Group Report 2020 από σελ. 128.\nBMW_Group_on_clear_growth_path_with_record_first-quarter_sales PDF, EL, 110,6 KB


ΜΚΟ της ΠΑΠΙΚΗΣ “εκκλησίας” στην Ελλάδα βοηθάει ΑΛΛΟΔΑΠΟΥΣ να πάρουν ελληνική ιθαγένεια… - UNPOLITICAL\nHome ΕΛΛΑΔΑ ΜΕΤΑΝΑΣΤΕΥΤΙΚΟ ΜΚΟ της ΠΑΠΙΚΗΣ “εκκλησίας” στην Ελλάδα βοηθάει ΑΛΛΟΔΑΠΟΥΣ να πάρουν ελληνική ιθαγένεια…\nΧαρά Γεωργίου 1:09 μ.μ. ΕΛΛΑΔΑ, ΜΕΤΑΝΑΣΤΕΥΤΙΚΟ,\nEνώ τόσα προβλήματα και δυσκολίες αντιμετωπίζει ο Ελληνικός λαός, η Παπική Εκκλησία μέσω της ΜΚΟ αγωνίζεται να πάρουν οι λαθρομετανάστες την ελληνική ιθαγένεια.\nΜε δεδομένη την οικονομική και ανθρωπιστική κρίση, το δίκτυο της Κάριτας Ελλάς σχεδιάζει και υλοποιεί πλήθος προγραμμάτων και δράσεων. Η Κάριτας οργάνωσε στις 21 Σεπτεμβρίου σεμινάριο για την απόκτηση της ελληνικής ιθαγένειας σε λαθρομετανάστες.\nΌπως η ίδια η ΜΚΟ αναφέρει το σεμινάριο, που πραγματοποιείται με την υποστήριξη του Cosmos of Culture, αφορά την ελληνική ιθαγένεια, τις προϋποθέσεις και τη διαδικασία απόκτησής της, και απευθύνεται σε "πρόσφυγες και μετανάστες", που ζουν και εργάζονται χρόνια στην Ελλάδα νόμιμα. Το σεμινάριο θα γίνει στα Αγγλικά με διερμηνεία στα Γαλλικά, και θα τηρηθεί σειρά προτεραιότητας.\nΜε πληροφορίες από το averoph.wordpress.com


Αυτό το Σαββατοκύριακο λίγο πριν τα Χριστούγεννα σύμφωνα με τον κανονισμό 2G (σ.σ. πρόσβαση μόνο σε εμβολιασμένα και αναρρωμένα άτομα) στο λιανικό εμπόριο ήταν απογοητευτικό, σύμφωνα με τον Εμπορικό Σύλλογο της Βαυαρίας.\n“Πολλά καταστήματα είχαν 40 έως 60 τοις εκατό λιγότερους πελάτες”, δήλωσε το Σάββατο ο εκπρόσωπος της ένωσης Bernd Ohlmann. “Οι χριστουγεννιάτικες αγορές κυλούν αργά”. Το λιανικό εμπόριο στο κρατίδιο της Βαυαρίας απέχει “έτη φωτός” από την εορταστική διάθεση – αντίθετα οι πωλήσεις κινούνται προς το διαδικτυακό εμπόριο.\nΤουλάχιστον οι πελάτες ήταν ως επί το πλείστον “πολύ πειθαρχημένοι” κατά τη διάρκεια των ελέγχων σχετικά με την εφαρμογή του κανονισμού 2G, τόνισε ο Ohlmann. “Δεν υπήρξε σχεδόν καθόλου γκρίνια”.\nΠροκειμένου να διευκολυνθούν οι έλεγχοι, ορισμένες πόλεις θέλησαν να χρησιμοποιήσουν βραχιολάκια, όπως συμβαίνει σε άλλα ομόσπονδα κρατίδια. Ωστόσο, αυτό δεν ήταν δυνατό σε όλες τις περιπτώσεις.\nΕνώ τα βραχιολάκια μοιράστηκαν σε πελάτες στο Μπάμπεργκ, το σχέδιο σταμάτησε σε σύντομο χρονικό διάστημα στο Κέμπτεν. Το υπουργείο Υγείας της Βαυαρίας “αξιολόγησε το σχέδιο ως μη επιτρεπτό”, όπως ανακοίνωσε την Παρασκευή η διοίκηση της πόλης Κέμπτεν.


Πλέον μπορείτε να πιάσετε το Ditto στο Pokemon Go - SP Gaming Net Station\nΤο Ditto ήταν ένα από τα σημαντικά Pokemon που δεν κυκλοφόρησαν μαζί με το Pokemon Go (μαζί με τα Legendary πουλιά) και όλοι ήξεραν ότι αργά ή γρήγορα η Niantic θα το εμφάνιζε, ίσως μαζί με κάποιο event. Ο τρόπος που το εμφάνισε όμως είναι πολύ διαφορετικός από ότι περιμέναμε και μπορεί να αλλάξει κατά πολύ τον τρόπο που βλέπουμε και παίζουμε το παιχνίδι.\nΤο Ditto λοιπόν είναι ελεύθερο να το πιάσεις στον κόσμο του Pokemon Go αλλά με μια διαφορά. Δεν μπορείς να το δεις στα sightings και στα nearby και γενικώς δεν παίζει να εμφανιστεί στο χάρτη σου και να το κυνηγήσεις. Θα πρέπει να κυνηγήσεις και να πιάσεις απλά Pokemon και να εύχεσαι να αποδειχθεί ότι τελικά ήταν το Ditto καμουφλαρισμένο!\nΝαι, καλά διαβάσατε. Το Ditto εμφανίζεται μόνο όταν μπεί μέσα στην Pokeball, οπότε πλέον κάθε Pidgey, Zubat και Rattata που βρίσκατε στο δρόμο και δεν του δίνατε σημασία αποκτάει άλλο νόημα και αξίζει να το (ξανα)κυνηγήσεις με την ελπίδα ότι τελικά είναι ένα Ditto.\nΠάρτε και ένα βίντεο για τον τρόπο εμφάνισης του Ditto.\nΘα ξεχυθω στους δρόμους να κυνηγάω αδέσποτα ποντίκια ?!!!


Εμφάνιση άρθρων βάσει ετικέτας: Σχολικό πρωτάθλημα βόλεί - Sport365.gr\nΠέμπτη, 27 Απρίλιος 2017 13:31\nΒΟΛΕΙ: Ήττα του 3ου ΓΕΛ Καλαμάτας από το Σουφλί, με Σχολή Μωραΐτη για την 3η θέση στο φάιναλ φορ (update)\nΆδοξο αποκλεισμό από τον τελικό του Πανελληνίου σχολικού πρωταθλήματος γνώρισε η ομάδα βόλει των αγοριών του 3ου ΓΕΛ Καλαμάτας καθώς ηττήθηκε 3-1 σετ από το Γενικό Λύκειο Σουφλίου, στον πρώτο ημιτελικό του φάιναλ φόρ που έγινε το πρωί της Πέμπτης στην Αρχαία Ολυμπία.\nΗ ομάδα του Χρήστου Πολιτόπουλου έκανε μεγάλη προσπάθεια απέναντι σ΄ ένα πολύ αντίπαλο και έχασε στις λεπτομέρειες από λάθη στα κρίσιμα σημεία των σετ.\nΣτο πρώτο σετ η Καλαματιανή ομάδα προηγήθηκε 8-3, αλλά οι Σουφλιώτες έκαναν ένα τρομερό σερί και πήραν το προβάδισμα με 17-10. Το 3ο ΓΕΛ μείωσε στους δύο πόντους (19-17) και λίγο αργότερα ισοφάρισε 21-21 και το ματς πήγε πόντο πόντο μέχρι το 23-23. Στο τέλος όμως οι εβρίτες φάνηκε περισσότερο ψύχραιμοι και πήραν το σετ 25-23.\nΣτο δεύτερο σετ το Σουφλί πήρε από την αρχή το προβάδισμα (12-3, 15-6, 20-9) και έφτασε εύκολα στην επικράτηση με 25-18.\nΤο 3ο σετ ξεκίνησε άσχημα για την Καλαμάτα που βρέθηκε πίσω στο σκορ 4-0 αλλά στην συνέχεια κατάφερε να φέρει τούμπα τα πράγματα. Αρχικά ισοφάρισε σε 5-5 και στην συνέχεια άρχισε να χτίζει διαφορά (5-8, 7-11, 13-18, 14-20) για να πάρει το σετ 18-25 και να μειώσει σε 2-1.\nΈχοντας την ψυχολογία, το 3ο ΓΕΛ μπήκε δυνατά και στο 4ο και προηγήθηκε 3-4, 6-7, 7-9. Το Σουφλί ισοφάρισε 10-10 και πέρασε μπροστά για πρώτη φορά στο 11-10 αλλά οι καλαματιανοί δεν το έβαλαν κάτω και με σερί 0-4 ξαναπήραν κεφάλι 11-14. Οι εβρίτες ισοφάρισαν εκ νέου στο 16-16 και δικό τους σερί πέρασαν 20-16. Κράτησαν την διαφορά (23-19 και 24-21) για να πάρουν το σετ με 25-22 και τη νίκη-πρόκριση στον τελικό με 3-1.\nΤο 3ο ΓΕΛ Καλαμάτας θα παίξει την Παρασκευή το πρωί, επίσης στο κλειστό της Αρχαίας Ολυμπίας, στον μικρό τελικό με το Λύκειο Μωραΐτη το οποίο στον άλλο ημιτελικό ηττήθηκε 3-2 σετ (16-25, 25-22, 24-26, 25-12, 15-13) από το Grammar School Λεμεσού Κύπρου.\nΓΕΛ Σουφλίου- 3ο ΓΕΛ Καλαμάτας 3-1\nΤα σετ: 25-23, 25-18, 18-25, 25-22\nΓΕΛ Σουφλίου (Παν. Κάβουρας): Ι. Αλεξούδης, Κ. Αλεξουδης, Γκουδούλας, Μούχλιας, Σ. Παπαδημητρίου, Χ. Παπαδημητρίου, Κεσούδης, Ντούμας, Πανταζής, Σαρδανίδης, Τσιαμήτας, Κάβουρας, Κάλφας\n3ο ΓΕΛ Καλαμάτας (Χρ. Πολιτόπουλος): Σινάπης, Βραχάτης, Χανδρινός, Βλάσσης Παν., Κωστάκης, Κωτσάκης, Φιλόνοβ, Πετρόγιαννης, Βλάσσης Χρ., Καστόρας\nΔευτέρα, 24 Απρίλιος 2017 15:57\n3ο ΓΕΛ Καλαμάτας- 1ο ΓΕΛ Πάτρας 2-0: Και τώρα, φέρτε μας την κούπα! (φωτο)\nΤίποτε-τίποτα δεν την σταματά! Η ομάδα βόλεϊ του 3ου ΓΕΛ Καλαμάτας έχει βαλθεί να τρελάνει κόσμο φέτος καθώς πέτυχε μια ακόμη νίκη στο κλειστό της Παραλίας και πήρε πανηγυρική πρόκριση στο φάιναλ φορ του Πανελληνίου σχολικού πρωταθλήματος!\nΟι παίκτες του Χρήστου Πολιτόπουλου κάρφωσαν 2-0 σετ και το 1ο ΓΕΛ Πάτρας και πλέον πάνε για την κούπα στην τελική φάση η οποία θα διεξαχθεί στην Αρχαία Ολυμπία και τα Κρέστενα, από Τετάρτη 26/4 έως και Παρασκευή 28/4/2017.\nΑπέναντι στην ομάδα της Αχαΐας, οι καλαματιανοί δυσκολεύτηκαν μόνο στις αρχές των δυο σετ. Στο ξεκίνημα του πρώτου η ομάδα της Πάτρας άντεξε μέχρι το 6-6 αλλά η συνέχεια ανήκε στους καλαματιανούς οι οποίοι με πρώτο βιολί τον Φροίξο Κωτσάκη άρχισαν να χτίζουν διαφορά.\nΠροηγήθηκαν με πέντε (12-7) και έξι (19-13, 21-15) πόντους για να πάρουν το σετ με 25-17.\nΟμοίως και στο δεύτερο σετ, η Πάτρα ήταν μέσα στο παχνίδι μέχρι το 11-11 αλλά το 3ο ΓΕΛ πάτησε γκάζι και προηγήθηκε με πέντε (16-11) και στην συνέχεια με επτά (19-12) πόντους, για να πάρει το σετ με 25-15 μέσα σε αποθέωση.\n3ο ΓΕΛ Καλαμάτας- 1ο ΓΕΛ Πάτρας 2-0\nΤα σετ: 25-17, 25-15\n3ο ΓΕΛ Καλαμάτας (Πολιτόπουλος): Σινάπης, Βραχάτης, Χανδρινός, Βλάσσης Παν., Κωστάκης, Κωτσάκης, Φιλόνοβ, Πετρόγιαννης, Βλάσσης Χρ., Κάστορας\n1ο ΓΕΛ Πάτρας (Συνοδινός): Φερτάκης, Κωστόπουλος, Καϊμακάς, Μωραϊτης, Σελαμη, Φουτζουλας, Δίπλας, Νικολόπουλος, Προδρομίτης\nΔιαιτητές: Τσουμελέας, Καραπήτας (Βογοπούλου-Μαυρέας)\nΟ ημιτελικός του φάιναλ φορ θα γίνει την ερχόμενη Πέμπτη το πρωί και ο τελικός την Παρασκευή το πρωί. Η κλήρωση θα γίνει την Τετάρτη το απόγευμα στο τεχνικό μίτινγκ και οι ομάδες αγοριών που έχουν προκριθεί είναι:\n*3ο ΓΕΛ Καλαμάτας\n*The Grammar School Λεμεσού\n*ο νικητής του αγώνα ΓΕΛ Σουφλίου - ΓΕΛ Μουδανιών (διεξάγεται σήμερα).\nΒΟΛΕΪ ΛΥΚΕΙΩΝ: Τρέλα για το 3ο ΓΕΛ Καλαμάτας, “κάρφωσε” και την Πετρούπολη! (ΦΩΤΟ & ΒΙΝΤΕΟ)\nΜετά την Τρίπολη, την Σπάρτη, το Κιάτο ήταν η σειρά του 1ου ΓΕΛ Πετρούπολης να υποκύψει στην ομάδα του 3ου ΓΕΛ Καλαμάτας το οποίο συνεχίζει ακάθεκτο και νικηφόρα προς το φάιναλ φορ του Πανελληνίου σχολικού πρωταθλήματος βόλεϊ Λυκείων!\nΟι Καλαματιανοί νίκησαν 2-0 σετ (και) την εκπρόσωπο της Γ΄ Περιφέρειας Αθήνας και προκρίθηκαν στην 4η φάση, η οποία ουσιαστικά είναι η οκτάδα της Ελλάδας. Την Δευτέρα του Θωμά θα αντιμετωπίσουν και πάλι στο κλειστό της Παραλίας την ομάδα που θα προέλθει από τα Λύκεια της Δυτικής Ελλάδας και με νίκη θα προκριθούν στην τελική τετράδα που θα γίνει στον Πύργο με συμμετοχή των τριών κορυφαίων ομάδων της Ελλάδας και την πρωταθλήτρια Κύπρου.\nΣτο σημερινό (7/4) ματς στην Παραλία, η ομάδα του Πολιτόπουλου ξεκίνησε δυνατά στο πρώτο σετ και προηγήθηκε εννέα πόντους (17-8). Κάποια λάθη στην συνέχεια έδωσαν την δυνατότητα στην Πετρούπολη να κάνει σερί 0-4 (17-12) αλλά το 3ο Λύκειο δεν είχε διάθεση για... άλλα δώρα και τελείωσε με συνοπτικές διαδικασίες το σετ 25-15.\nΣτο δεύτερο, οι φιλοξενούμενοι έμειναν κοντά στο σκορ από την αρχή αφού το Λύκειο Παραλίας πήρε μεν σταθερή διαφορά (12-8, 13-10, 16-13) αλλά δεν μπορούσε να ξεφύγει. Αυτό έγινε με διαδοχικούς πόντους του Φροίξου Κωτσάκη και από το 18-15 το ματς πήγε στο 22-17 για να τελειώσει 25-20.\n3ο ΓΕΛ Καλαμάτας- 1ο ΓΕΛ Πετρούπολης 2-0\nΤα σετ: 25-15, 25-20\n3ο ΓΕΛ Καλαμάτας (Πολιτόπουλος): Σινάπης, Βραχάτης, Χανδρινός, Βλάσσης Παν., Κωστάκης, Κωτσάκης, Φιλόνοβ, Πετρόγιαννης, Βλάσσης Χρ.\n1ο ΓΕΛ Πετρούπολης: Αγαπιανός, Βασιλόπουλος, Βουδούρης, Δρυμώνης, Ζαφειρόπουλος, Ηλιόπουλος, Κότσης, Οικονομίδης\nΔείτε στο βίντεο του sport365.gr τον τελευταίο πόντο\nΠέμπτη, 06 Απρίλιος 2017 19:16\nΣΧΟΛΙΚΟ: Πάνε "τρένο" τα αγόρια του 3ου ΓΕΛ Καλαμάτας, “καθάρισαν” και το Κιάτο! (φωτο)\nΜετά την Αρκαδία και την Σπάρτη, η ομάδα των αγοριών του 3ου ΓΕΛ Καλαμάτας “καθάρισε” και την εκπρόσωπο της Κορινθίας και προκρίθηκε στον 3ο γύρο του Πανελληνίου σχολικού πρωταθλήματος βόλει!\nΟι καλαματιανοί ήταν για μια ακόμη φορά εντυπωσιακοί και επιβλήθηκαν με άνεση 2-0 σετ του 1ου ΓΕΛ Κιάτου στο κλειστό της Παραλίας και αύριο το πρωί (Παρασκευή, 7/4) θα υποδεχτούν Λύκειο από την Γ’ Διεύθυνση δευτεροβάθμιας Αθήνας, στους “16” ουσιαστικά του πρωταθλήματος.\nΤο 3ο ΓΕΛ βρήκε αντίσταση μόνο στο πρώτο σετ από την ομάδα του Κιάτου που είχε μεγάλα όπλα τον συμπαίκτη του Φροίξου Κωτσάκη στην Εθνική, Άγγελο Γεωργίου ο οποίος όμως δεν βοήθησε όσο θα μπορούσε καθώς χρησιμοποιήθηκε ως ακραίος και όχι πασαδόρος που είναι η φυσική του θέση και τον λίμπερο του Παμβοχαϊκού Μάνθο Κρούσσο.\nΟι καλαματιανοί προηγήθηκαν 16-10 και 17-11, το Κιάτο μείωσε στον πόντο (19-18) αλλά διαδοχικοί πόντοι από Χρήστο Βλάσση, Κωτσάκη και Σπύρο Χανδρινό , έφεραν το 25-21.\nΣτο δεύτερο σετ τα πράγματα έγιναν πιο απλά καθώς το 3ο ΓΕΛ πήρε και πάλι διαφορά 17-10 αλλά αυτή την φορά δεν “κόλλησε” και έφτασε με άνεση στο 25-15.\n3ο ΓΕΛ Καλαμάτας- 1ο ΓΕΛ Κιάτου 2-0\nΤα σετ: 25-21, 25-15\n3ο ΓΕΛ Καλαμάτας (Πολιτόπουλος): Σινάπης, Βραχάτης, Χανδρινός, Βλάσσςη Παν., Κωστάκης, Κωτσάκης, Φιλόνοβ, Πετρόγιαννης, Βλάσσης Χρ., Κάστορας\n1ο ΓΕΛ Κιάτου: Γεωργίου, Κρούσσος, Λιόνας, Φούζας, Θεοδωρόπουλος, Λιάκης, Σπαρτινός, Καθάριος\n**Η αναμέτρηση ξεκίνησε μια μιάμιση ώρα καθυστέρηση καθώς πριν την Τρίπολη έπαθε βλάβη το πούλμαν που μετέφερε στην Καλαμάτα τις αποστολές του Κιάτου και του Λουτρακίου που αγωνίστηκαν αργότερα με τα κορίτσια του 3ου ΓΕΛ Καλαμάτας.\nΠέμπτη, 06 Απρίλιος 2017 18:19\nΣΧΟΛΙΚΟ: Πάλεψαν τα κορίτσια του 3ου ΓΕΛ Καλαμάτας αλλά ηττήθηκαν από το Λουτράκι (ΦΩΤΟ)\nΟι καλαματιανές πάλεψαν με όλες τους τις δυνάμεις, ιδιαίτερα στο 2ο σετ αλλά ηττήθηκαν στις λεπτομέρειες από μια δυνατή ομάδα η οποία είχε στις τάξεις της τρείς βολειμπολίστριες του Ποσειδώνα Λουτρακίου ο οποίος διεκδικεί αυτή την πε΄ριοδο άνοδο στην Α2!\nΣτο πρώτο σετ, το 3ο Λύκειο προηγήθηκε 8-4 αλλά το Λουτράκι αρχικά ισοφάρισε στο 11-11 και στην συνέχεια πήρε διαφορά τριών πόντων (13-16, 14-17, 16-19), η οποία πήγε στους τέσσερις (18-22) για να φτάσει στη μεγαλύτερη τιμή της στο τελικό 19-25.\nΣτο δεύτερο σετ, οι φιλοξενούμενες προηγήθηκαν 5-9 αλλά οι Καλαματιανές κατάφεραν να το γυρίσουν με την Καράμπελα να κάνει το 13-12 και λίγο αργότερα με άσο το 16-14.\nΤο Λουτράκι με σερί 0-3 πέρασε 16-17 και οι ομάδες πήγαν πόντο -πόντο μέχρι το 21-21. Εκεί κάποια λάθη του 3ου ΓΕΛ έδωσαν την ευκαιρία στο Λουτράκι να προηγηθεί με δυο πόντους και τελικά να πάρει και το δεύτερο σετ 22-25.\nΤα σετ: 19-25, 22-25\n3ο ΓΕΛ Καλαμάτας (Πολιτόπουλος): Κοντογόνη, Καράμπελα, Καψάμπελη, Καραγιάννη, Μπούνα, Βέλμαχου, Μαργέλη, Κουτσουροπούλου, Τζαμουράνη, Παπαδοπούλου, Γαλανοπούλου, Βαβαρούτσου, Τζώρτζη\nΓΕΛ Λουτρακίου (Κιβρόγλου): Μπαχλαβά, Ιωσηφίδου, Σοφιανίδη, Σταύρου, Θώδη, Κοκολογιάννη, Πατερούση, Πέππα, Γιάβρη, Πατουχέα\nΤετάρτη, 05 Απρίλιος 2017 11:29\nΣΧΟΛΙΚΟ: Πέρασαν και από την Σπάρτη οι ομάδες του 3ου ΓΕΛ Καλαμάτας, έρχεται η Κόρινθος! (ΒΙΝΤΕΟ)\nΑκάθεκτες συνεχίζουν την πορεία τους οι ομάδες βόλεϊ του 3ου ΓΕΛ Καλαμάτας στο Πανελλήνιο σχολικό πρωτάθλημα καθώς μετά την διπλή επιτυχία τους επί της Τρίπολης την Δευτέρα, πέρασαν νικηφόρα και από την Σπάρτη!\nΚαι οι δυο νίκες σημειώθηκαν επί του 2ου ΓΕΛ της Λακωνικής πρωτεύουσας. Η ομάδα των αγοριών έκανε περίπατο και με 28-8 και στα δυο σετ επικράτησε με συνοπτικές διαδικασίες ενώ στο ματς των κοριτσιών χρειάστηκε και τρίο σετ.\nΟι Καλαματιανές πήραν το πρώτο σετ 15-25 αλλά η Σπάρτη έφερε το ματς στα ίσα με 25-20. Στο ται μπρέικ όμως το 3ο ΓΕΛ ήταν καλύτερο και χωρίς άγχος επικράτησε 15-6 και έφτασε στο 2-1 σετ.\nΟι νοκ άουτ αναμετρήσεις για τις δυο ομάδες του Χρήστου Πολιτόπουλου θα συνεχιστούν αύριο Πέμπτη (6/4) στο κλειστό της Παραλίας, Τα αγόρια θα αντιμετωπίσουν Λύκειο από το Κιάτο και τα κορίτσια από το Λουτράκι.\n3ο ΓΕΛ Καλαμάτας (αγόρια): Σινάπης, Βραχάτης, Χανδρινός, Βλάσσης Π., Σάμιος, Κωστάκης, Κωτσάκης, Φιλόνοβ, Πετρόγιαννης, Βλάσσης Χ.\n3ο ΓΕΛ Καλαμάτας (κορίτσια): Κοντογόνη, Καράμπελα, Καψάμπελη, Καραγιάννη, Μπούνα, Βέλμαχου, Μαργέλη, Τζαμουράνη, Παπαδοπούλου, Γαλανοπούλου, Βαβαρούτσου, Τζώρτζη\nΔείτε τα βίντεο του Report24


Το μεταμεσονύχτιο σημειωματάριο του μικρομέτοχου (Πέμπτη 11 Φεβρουαρίου 2021) | Mikrometoxos.gr\nΤο μεταμεσονύχτιο σημειωματάριο του μικρομέτοχου (Πέμπτη 11 Φεβρουαρίου 2021)\nΑπό την αρχή της πανδημίας η κυβέρνηση δεν θέλει, ή δεν μπορεί να ελέγξει οργανωμένες μειοψηφίες που συστηματικά αψηφούν τα μέτρα περιορισμού του Covid. Είτε αυτές λέγονται Εκκλησία, αριστερά, ρομά, ή μετανάστες. Αυτό προκαλεί αφόρητο εκνευρισμό σε όσους πολίτες τηρούν τα μέτρα.\nΟι αναρχικοί που σπάσανε 10 φορές τις μπάρες σε κάθε σταθμό μετρό και δίνουν οδηγίες για το πως να περνάνε 35 άτομα με 1 εισιτήριο, έχουν επιχειρήματα για τον συνωστισμό στα ΜΜΜ και παράπονα ότι δεν ενισχύονται τα δρομολόγια. Με αυτόν τον παραλογισμό πρέπει να ασχολούμαστε σοβαρά.\nRoubini: Η φούσκα του bitcoin είναι χειρότερη από αυτή της ολλανδικής τουλίπας.\nΤις 30 μολότωφ μην ξεχνάτε, αυτές προηγήθηκαν…\nΜΑΤ, ξύλο, χημικά σήμερα κατά των διαδηλωτών του πανεκπαιδευτικού συλλαλητηρίου. Η Δεξιά δεν ξεχνά τι σημαίνει Δεξιά, όσες 10ετίες κι αν περάσουν, η σχέση της με την Παιδεία περνάει αποκλειστικά μέσα από τη βία & την άγνοια.\nΚ.Β: Εδώ δεχόταν το ρίσκο να μείνει η Ελλάδα εκτός Ευρώ, να γίνει Βενεζουέλα της Μεσογείου, να βρεθεί άοπλη και μόνη απέναντι στην Τουρκία, να προμηθεύεται η ελληνική κοινωνία τα χρειώδη με IOUs και δελτίο. Ποιον εκπλήσσει ότι δέχεται παράπλευρους θανάτους επαναστατικής γυμναστικής;\nΝ.Κ: Δεν πρέπει να ξεχνάμε ότι ο Στάλιν, ο Μάο, ο Κιμ και άλλοι δικτάτορες απδέχτηκαν το ρίσκο να πεθάνουν εκατομμύρια από αρρώστιες κ κακουχίες για χάρη της λαϊκής δημοκρατίας κ επανάστασης. Δεν αναφέρομαι στις εκτελέσεις τους διότι αυτές δεν ήταν ρίσκο!\nΜΗΝΥΜΑΤΑ & ΤΙΤΙΒΙΣΜΑΤΑ\nΜ.Σ: 74 χρόνια πριν,στο χωριό Κωνσταντία Πέλλας,σφαγή και κάψιμο του χωριου απο τους συμμορίτες! Τα σκουλίκια βίασαν και στραγγάλισαν την 18μηνη Ελένη Γκοτζαμάνη!\nΝ.Κ: Όταν σηκώσεις το στυλιάρι κατά αστυνομικού και μετά τις φάς πώς λέγεται;\nΓ.Β: Πέρασαν δύο μέρες από τη δήλωση Μηταράκη ότι θα φέρει στον Έβρο 10.000 λαθρομετανάστες κι ακόμη δεν υπάρχει διάψευση. Επειδή νομίζουν ότι θα θαφτεί το θέμα και θα ξεχάσουμε, εμείς σας λέμε ότι δεν το ξεχνάμε και ζητάμε την παραίτησή του.\nΕ.Ακτ: Με αιχμη την ΜΥΑ,θα γινει επιτελους μια ημι-στρατιωτικη δυναμη,ανταξια της ναυτικης μας ιστοριας. RWS/μικροι πυραυλοι Ε-Ε/UAV-USV\nΚ.Σ: Σε προφανή θέση οφσάιντ ο αγωνιστής με την φόρμα. Σωστή η υπόδειξη του λάινσμαν.\nΔεν δέχεται η Γεροβασίλη να παρακολουθούνται τα παιδιά της ως ύποπτοι.\nΣτόχος του νομοσχεδίου: να αφήσουμε οριστικά πίσω μας παθογένειες δεκαετιών των Πανεπιστημίων. Παθογένειες που ελπίζω να μην απασχολήσουν ποτέ ξανά την κοινοβουλευτική διαδικασία, παθογένειες για τις οποίες θεωρούμε ήδη παράδοξο το γεγονός ότι υφίστανται και συζητούνται ακόμη.\nΡ.Β: Μπορεί κανείς να διαφωνεί με την πολιτική Μητσοτάκη. Προσωπικά διαφωνώ κάθετα, σε κάποια σημεία της. Όμως κάθε καλοπροαίρετος θα συμφωνήσει, νομίζω, ότι έχει συγκρότηση, μόρφωση και γνώση των θεμάτων. Και επειδή μας έλειψε πολύ αυτό, σε κάθε συνέντευξη το χαιρόμαστε.\nΣτην μακρινή Χιλη, έτσι απελαύνουν λαθρομετανάστες από την Βενεζουέλα, Περου και Κολομβία με στρατιωτικά αεροπλάνα και συνοδεία αστυνομικών.\nΤο υπέροχο άλμα του Μίλτου Τεντόγλου στη Γαλλία στα 8.21, επίδοση που είναι η δεύτερη καλύτερη φέτος στον κόσμο. Μπράβο https://twitter.com/i/status/1359510141041856520\nΑ.Λ: Οι σημερινές εικόνες έξω από τη Βουλή,με κρανιοφόρους,ρολαποφόρους και ο ένας πάνω στον αλλον, είναι μια απόδειξη πως ο ρόλος της αριστεράς είναι εγωκεντρικός. Η σημερινή διαδήλωση έχει ηθικό αυτουργό τον Τσίπρα. Ο Τσιπρας και η παρέα του δεν είναι απλά ανίκανοι,είναι εφιαλτικοί\nΑλλάζει μορφή ο λόφος του Στρέφη – Μια «όαση» πρασίνου για όλη την οικογένεια | ΕΛΛΑΔΑ | iefimeri…– Μια βόλτα σε απόσταση αναπνοής από το κέντρο της Αθήνας, μέσα στο πράσινο, σε σύγχρονες εγκαταστάσεις, που μπορεί να απολαύσει όλη η οικογένεια: Ένα όνειρο που μοιάζει απατηλό, αλλά θα γίνει πραγμα… iefimerida.gr\nΑ.Π: Οι άνθρωποι ζούνε στον κόσμο τους. Το πρόβλημα είναι ότι μπλέκονται στον δικό μας.\nΠότε θα κάνει ξαστεριά; – Οι φοιτητές λίγη ώρα μετά την ένταση που δημιουργήθηκε με τις αστυνομικές δυνάμεις να απαντούν με προσαγωγές και καταστολή, τραγουδούν με σηκωμένες τις κόκκινες σημαίες\nΑ.Κ: Εσείς το ξέρατε ότι η δημοκρατικά εκλεγμένη κυβέρνηση της Ελλάδας δεν πρέπει να ασκεί το νομοθετικό της έργο & να προχωράει σε μεταρρυθμίσεις, για να μην προκαλέσει & στενοχωρήσει το κουφάρι του Αλέξη του Τσίπρα & το στρατό των μπαχαλάκηδων που συστρατεύονται μαζί του;; Αμ πως;;\nΣΤ.Θ: Είπε ο Τσίπρας ότι “δέχεται να ρισκάρει ζωές”. Βεβαίως τις ζωές των άλλων, όχι τη δική του. Τις ζωές τις δικές τους, ρισκάρουν οι ήρωες, τις ζωές των άλλων ρισκάρουν οι ουτιδανοι. Το κατακάθι. Τι άλλο πια μπορεί να πει αυτός ο άνθρωπος! Ανοίγει το στόμα του και σκάει η άβυσσος.\nΕδω βλεπετε ξεκάθαρα πως οι κακοι μπατσοι επιτιθενται στα αθωα παιδγιά του ΚΚΕ που τιμά ο κος Μιχάλης. pic.twitter.com/OGzV7PobG8\n— The Duke (@thedukeoriginal) February 10, 2021\nΤ.Τ: Αλέξη, Εσύ δέχεσαι το ρίσκο. Η απορία μου είναι γιατί εμείς δεχόμαστε το τσίρκο!\nΠ.Β: Ε, ναι λοιπόν, δέχομαι το ρίσκο να κολλήσετε κορωνοϊό στα συλλαλητήρια. Εγώ μια φορά εμβόλιο έκανα, οπότε πουτάνα όλα.\nΧθες με το #δεχομαι_το_ρισκο , ο Τσίπρας έπιασε την μπάλα μεσα στην περιοχή με τα χέρια και έκανε πέναλτι. Σήμερα με την πορεία στην Αθήνα, χτυπήθηκε το πέναλτι και έφαγε το γκολ Μεγάλος παίκτης\nΑπάντηση της @dap_ndfk προς έναν εκ των πρωταγωνιστών μιας θλιβερής περιόδου για τη χώρα, που τα λέει όλα\nΑπάντηση στον γνωστό κομπογιαΝίτη (με ένα ν) — ΔΑΠ-ΝΔΦΚ – Για τρίτη φορά μέσα σε λίγους μήνες ο γνωστός κομπογιαΝίτης (με ένα ν) επέλεξε να συκοφαντήσει από το βήμα της Βουλής τη μεγαλύτερη φοιτητική νεολαία… dap.gr\nΚ.Λ: Το άνοιγμα των συνόρων, η εισβολή εκατοντάδων χιλ. αλλοεθνών, τα διαδικαστικά και ο εποικισμός δεν θα προχωρούσαν αν δεν συνεργάζονταν εκατοντάδες ή και χιλιάδες ΔΥ, από λιμενικούς και στρατιωτικούς έως σφραγιδοκοπανιστές και χαρτογιακάδες. Τρομακτικό, το πόσα ανθελληνικά γρανάζια δουλεύουν.\nΕδώ υπάρχει και ένας ακόμη μεγάλος κίνδυνος: Στην εποχή του ακραίου αντισυστημικού τσουνάμι, η απλή αναλογική θα ανοίξει την πόρτα της Βουλής σε κόμματα και βουλευτές που θα πρεσβεύουν τα πιο παλαβά, απίθανα, ακραία πράγματα.\nΚαι για να είμαστε ειλικρινείς, δεν θα είναι ούτε δύσκολο ούτε και ακριβό να μπει ένα μικρό κόμμα στη Βουλή. Μαζί με την πόρτα του Κοινοβουλίου, θα ανοίξει και η πόρτα της πολιτικής κόλασης και ασυνεννοησίας.


Το δεύτερο νησί του αρχιπελάγους των Δωδεκανήσων μετά τη Ρόδο, με έκταση 290 χλμ. Το νησί εκτείνεται σε μήκος 112 χιλιομέτρων. Έχει τις πιο όμορφες και αμμώδεις ατελείωτες παραλίες στο Αιγαίο Πέλαγος.\nΗ πόλη της Κω συνεχίζει να αναπτύσσεται και είναι πολύ ζωντανή κατά τη διάρκεια της τουριστικής περιόδου από τα μέσα Μαρτίου έως τις αρχές Νοεμβρίου. Φοίνικες και ιβίσκοι, μνημεία χιλιάδων ετών, μιναρέδες και τρούλοι τζαμιών του δίνουν μια ανατολίτικη γοητεία, ένα άρωμα της Ασίας ... μεταξύ ανατολής και δύσης.\nΣτην πόλη της Κω: Αρκετοί αρχαιολογικοί χώροι, όπως η παλιά Αγορά, το μεσαιωνικό κάστρο, το casa Romana, το ωδείο, το σημερινό μουσείο ... πολλοί δημόσιοι χώροι και κτίρια και το λιμάνι ...\n4 χιλιόμετρα από την πόλη της Κω: Ασκληπιείο, το ιερό αφιερωμένο στον θεό Ασκληπιό του οποίου η ιστορία δεν μπορεί να διαχωριστεί από τη ζωή του πατέρα της ιατρικής, του φιλόσοφου και του ιατρού Ιπποκράτη που γεννήθηκε σε αυτό το νησί γύρω στο 460 π.Χ.\nΤα Ιαματικά Λουτρά 13 χλμ από την πόλη της Κω στη νοτιοανατολική ακτή του νησιού. Ζεστά ιαματικά νερά πλούσια σε θείο, που ρέουν από τα έντερα του βουνού, οδηγούν σε μια παραλία με βότσαλα, όπου σχηματίζεται μια μικρή πισίνα.\nΣυνιστάται να έρθετε εκεί για μπάνιο το πρωί ή το ηλιοβασίλεμα.\nKos Central Market Square\nKos Odeon Square\nMosaic of Hippokrates\nAbduction mosaic of europe\nKos Therme beach\nKos Cafeteria Old Pyli


Έφυγε η απόλυτη, κύρια πρώτη χορεύτρια Κάρλα Φράτσι - mardou radio\nΈφυγε η απόλυτη, κύρια πρώτη χορεύτρια Κάρλα Φράτσι\nΠέθανε σήμερα στο Μιλάνο, σε ηλικία 84 ετών, η σπουδαία Ιταλίδα χορεύτρια Κάρλα Φράτσι, που εδώ και πολύ καιρό έδινε μάχη κατά του καρκίνου. Η Κάρλα Φράτσι είχε γεννηθεί το 1936 στο Μιλάνο. Στα δέκα της χρόνια, μετά από τα πρώτα μαθήματα χορού στον πολιτιστικό σύλλογο των οδηγών τραμ του Μιλάνου, οι γονείς της την γράφουν στην σχολή του θεάτρου Λα Σκάλα. Το ντεμπούτο της έγινε το 1955, πάντα στο θρυλικό θέατρο του Μιλάνου, με την Σταχτοπούτα.\nΤο 1958 επιλέγεται ως πρώτη χορεύτρια, σε ηλικία μόλις 22 ετών. Στην καριέρα της ερμήνευσε πάνω από 150 ρόλους, από τον Καρυοθράυστη, μέχρι την Λίμνη των Κύκνων. Το 1963 αρχίζει να χορεύει με τον Ρούντολφ Νουρέγιεφ και η συνεργασία τους θα συνεχιστεί για είκοσι ολόκληρα χρόνια. Οι New York Times την είχαν χαρακτηρίσει «απόλυτη, κύρια πρώτη χορεύτρια». Από τα χρόνια του 1960 ήταν αυτόνομη, χωρίς μόνιμη σχέση με κάποιο μεγάλο θέατρο. «Ο πατέρας μου οδηγούσε τραμ, η μητέρα μου ήταν εργάτρια. Μου έμαθαν ότι η επιτυχία κερδίζεται. Δούλεψα, δούλεψα και πάλι δούλεψα», δήλωνε η ίδια.


Αιτίες αυτοάνοσων νοσημάτων | Η ΡΟΔΙΑΚΗ\nΗμερομηνία 12/09/19 18:40\nΠοτέ δεν έχει αποδειχθεί ότι κάποιο αυτοάνοσο νόσημα είναι μεταδοτικό, ότι «κολλάει». Τα αυτοάνοσα νοσήματα δεν μεταδίδονται σε άλλους ανθρώπους όπως οι λοιμώξεις. Δεν σχετίζονται με το σύνδρομο επίκτητης Ανοσοανεπάρκειας (AIDS), ούτε αποτελούν κάποια μορφή καρκίνου.\nΑυτό οδηγεί στο συμπέρασμα πως ένα συγκεκριμένο γονίδιο ή ομάδα γονιδίων προδιαθέτει τα μέλη αυτής της οικογένειας για την εμφάνιση ψωρίασης. Δηλαδή τα μέλη αυτής της οικογένειας έχουν μια μεγαλύτερη τάση ή πιθανότητα να εμφανίσουν αυτοάνοσα νοσήματα από ό,τι ο γενικός πληθυσμός.\nΓια να εμφανίσουν όμως δε φτάνουν τα γονίδια, χρειάζεται να δράσουν και άλλοι παράγοντες. Επιπλέον, ορισμένα μέλη μιας οικογένειας μπορεί να κληρονομούν και να έχουν την ίδια ομάδα μη φυσιολογικών γονιδίων και όμως να εμφανίσουν διαφορετικά αυτοάνοσα νοσήματα.\nΤο φως του ήλιου όχι μόνο ενεργοποιεί το Λύκο, αλλά μπορεί να επιδεινώσει την πορεία της νόσου. Είναι σημαντικό να γνωρίζει κανείς τους παράγοντες, των οποίων η αποφυγή βοηθά στην πρόληψη ή ελαχιστοποίηση της βλάβης που προκαλεί κάποιο αυτοάνοσο νόσημα.\n22/02 - 19:10:02-7718\n24/02 - 11:15:02-4792\n24/02 - 15:55:02-4138\n24/02 - 15:10:01-2554


Δύο μοντέρνοι εσωτερικοί χώροι εμπνευσμένοι από την παραδοσιακή κινεζική διακόσμηση - Σχέδιο - 2022\nΔύο μοντέρνοι εσωτερικοί χώροι εμπνευσμένοι από την παραδοσιακή κινεζική διακόσμηση\nΗ κινεζική διακόσμηση και η αρχιτεκτονική είναι πολλά πράγματα: μερικές φορές ταπεινή και μερικές φορές πολυτελή, συναρπαστικά ή υποτονικά, πολύχρωμα και υφή, και πάντα στοχαστικά. Αυτές οι τάσεις περιοχών έχουν αλλάξει σε όλη την ιστορία, αλλά υπάρχει πάντα χώρος για να εξερευνήσετε εκ νέου την αισθητική των καιρών του παρελθόντος. Αυτή η ανάρτηση εξετάζει δύο μοντέρνα κινεζικά σχέδια σπιτιού που παίρνουν στοιχεία από τα παραδοσιακά στυλ, συνδυάζοντας παλιά και νέα με έναν όμορφο και αναζωογονητικό τρόπο. Και τα δύο σπίτια είναι έργο σχεδιαστών με έδρα την Κίνα για νέα έργα στην περιοχή. Εάν θέλετε να παρουσιάσετε ασιατική διακόσμηση στο σπίτι σας, αυτό το ζευγάρι υπέροχων εσωτερικών χώρων είναι σίγουρο ότι θα εμπνεύσει.\nΑυτό το σπίτι προσφέρει μια σύγχρονη ερμηνεία της παραδοσιακής κινεζικής διακόσμησης, που δημιουργήθηκε από τον σχεδιαστή «Big Nose» με έδρα το Σενζέν. Ζεστά ουδέτερα χρώματα και έργα τέχνης εμπνευσμένα από τη φύση σίγουρα υποδηλώνουν την κλασική θεωρία της κινεζικής σχεδίασης, ενώ τα μοντέρνα υφάσματα και τα σύγχρονα έπιπλα αισθάνονται φρέσκα και νέα.\nΟι κλασικές επιρροές μπαίνουν στην καρδιά του σπιτιού. Αυτό περιλαμβάνει τους τοίχους με επένδυση, που θυμίζουν τις διακοσμητικές οθόνες που χρησιμοποιούνται ευρέως στα κινέζικα σπίτια από την αρχαιότητα.\nΤο ανοιχτό σαλόνι και η κουζίνα διατηρούν ένα ενιαίο θέμα από λευκά έπιπλα με υφή, μπεζ τοίχους και ξύλο. Είναι εξελιγμένο αλλά ακόμα προσιτό.\nΤα μούτρα είναι χειρονομίες που λένε ότι διευκολύνουν τη ροή ενέργειας μέσω του σώματος, που χρησιμοποιούνται συχνά για την ενίσχυση και την επικοινωνία συμβολικών εννοιών στον Ινδουισμό και τον Βουδισμό. Αυτή η λάμπα διαθέτει το Karana mudra, που προορίζεται να αποβάλει την αρνητική ενέργεια.\nΟι ορχιδέες είναι ιδανικές για ένα κομψό σπίτι σαν αυτό. Αργότερα σε αυτήν την ανάρτηση, θα διερευνήσουμε μερικούς από τους λόγους για τους οποίους αυτό το λουλούδι είναι τόσο δημοφιλές σε εσωτερικούς χώρους εμπνευσμένους από την Κίνα.\nΑν ψάχνετε για τα πέντε στοιχεία του κινεζικού ζωδιακού κύκλου (Wu Xing), θα πρέπει να αναζητήσετε λεπτές αφηρημένες παραστάσεις. Το ξύλο, η φωτιά, η γη, το μέταλλο και το νερό λάμπουν όλα μέσα από τα μοτίβα που χρησιμοποιούνται σε ολόκληρο.\nΗ κύρια κρεβατοκάμαρα είναι ζεστή και φιλόξενη, με μια χαλαρή αίσθηση πολυτέλειας χάρη στην προσθήκη χρυσών υφασμάτων και καλλιτεχνικών λεπτομερειών. Κάθε ένα από τα σχέδια έχει βαθιές ιστορικές ρίζες.\nΟι ορχιδέες έχουν μια μακρά και πολύχρωμη ιστορία στην κινεζική κουλτούρα: ως φάρμακο βοτάνων, ως πολύτιμα δώρα, ως μια αναπτυσσόμενη διεθνής βιομηχανία και ως πηγή υπερηφάνειας για τους ανταγωνιστικούς καλλιεργητές.\nΑν και το φενγκ σούι δεν ασκείται πλέον ευρέως, οι ασκούμενοι συχνά προειδοποιούσαν να μην κρεμάσουν έναν καθρέφτη στο κρεβάτι. Αυτοί οι καθρέφτες βρίσκονται και στις δύο πλευρές - μια πιο αποδεκτή τοποθέτηση.\nΘυμάστε τη λάμπα mudra από το σαλόνι; Αυτά τα σύμβολα είναι ένα επαναλαμβανόμενο και ευοίωνο θέμα. Αυτό αντιπροσωπεύει το Vitarka Mudra.\nΟπτικοποιητής: Xiang Chen\nΕδώ είναι ένα σπίτι με ακόμη πιο εκσυγχρονισμένο στιλ. Αυτός ο ευχάριστος χώρος είναι έργο του σχεδιαστή Xiang Chen με έδρα το Hangzhou για ένα νέο έργο στο Ναντζίνγκ. Αυτό το σπίτι αισθάνεται φωτεινό και ευρύχωρο παρά τη μικρή του κάτοψη - είναι πιο μινιμαλιστικό από το προηγούμενο σπίτι, αλλά η μαγεία είναι στις λεπτομέρειες.\nΤο 1944, ο εμβληματικός Δανός σχεδιαστής επίπλων Hans Wegner δημιούργησε μια σειρά από καρέκλες εμπνευσμένες από τη δυναστεία Ming. Η καρέκλα στα αριστερά είναι ένα παράδειγμα αυτής της διάσημης συλλογής και μια εξαιρετική επίδειξη για το πώς αυτό το σπίτι συνδυάζει σύγχρονες και παραδοσιακές επιρροές.\nΟι πανοραμικές απεικονίσεις είναι δύσκολο να αναλυθούν κατά καιρούς, αλλά αυτή η εικόνα βοηθά να δώσει μια ιδέα για τη διάταξη του σπιτιού. Είναι κάπως τακτοποιημένο πώς το ρέον αποτέλεσμα των τοίχων ταιριάζει με το σκηνικό υφής πίσω από τον καναπέ.\nΠαρόλο που το θέμα του εσωτερικού υλικού φαίνεται συνεκτικό σε όλη την έκταση, αυτή η παράλληλη προβολή δείχνει ότι κάθε δωμάτιο δίνει έμφαση σε ένα διαφορετικό στοιχείο. Το υπνοδωμάτιο χρησιμοποιεί τολμηρά ξύλα, το σαλόνι είναι ελαφρύ και ευάερο και το μπάνιο περιλαμβάνει πέτρινες λεπτομέρειες.\nΑκολουθεί μια πιο καθαρή θέα της τραπεζαρίας, χωρισμένη από τα γειτονικά της δωμάτια με συρόμενες πόρτες, όπου χρειάζεται. Όσον αφορά την επιλογή επίπλων, αυτές οι επιλογές θα φαίνονται υπέροχες σε οποιοδήποτε σύγχρονο σπίτι ανεξάρτητα από την περιοχή.\nΈνα άνετο γραφείο βρίσκεται σε μια ιδιωτική γωνιά από την κουζίνα. Είναι όμορφα εξοπλισμένο με λεπτές χρυσές λεπτομέρειες. Τα κέρατα, τα άνθη λωτού και τα μικρά γλάστρες είναι όλα ευοίωνο σύμβολα στην κινεζική διακόσμηση.\nΣτην κρεβατοκάμαρα, ουδέτερες αποχρώσεις ξεχωρίζουν σε έντονα ξύλινα πατώματα Ο φωτισμός είναι απαλός και ζεστός για να διευκολύνει μια χαλαρωτική ατμόσφαιρα τόσο την ημέρα όσο και τη νύχτα.\nΣτο πλαίσιο αυτό, η κρεβατοκάμαρα φαίνεται να έχει πιο σκούρο θέμα από την παρακείμενη τραπεζαρία - αλλά και οι δύο χώροι είναι ευχάριστοι και φωτεινοί χάρη στις έξυπνες επιλογές στρώσεων και χρωμάτων.\nΠόσο χαριτωμένο! Δείτε μια κρεβατοκάμαρα για το παιδί. Θα παρατηρήσετε ότι μοιράζεται μια πόρτα με το γραφείο στο σπίτι, ώστε οι γονείς να μπορούν να παρακολουθούν το παιχνίδι και την εργασία ενώ τελειώνουν τις εργασίες της ημέρας.\nΗ περιοδεία τελειώνει με μια ματιά στο λείο πέτρινο μπάνιο, διακοσμημένο με μια μοναδική ζωγραφική με νερομπογιές με ένα λεπτό θέμα λουλουδιών.\nΔες το βίντεο: Κινέζοι σηκώνουν τα ακριβά μαγαζιά, ενώ οι Έλληνες αγοράζουν από τα κινέζικα Live News, 19517 (Ενδέχεται 2022).\nCopyright 2022 \_ Δύο μοντέρνοι εσωτερικοί χώροι εμπνευσμένοι από την παραδοσιακή κινεζική διακόσμηση...


Χαμομήλι, για αϋπνία, στρες, δυσπεψία, τυμπανισμό, πόνους στην κοιλιά, μαύρους κύκλους, ως αντισηπτικό. Ποιοι πρέπει να προσέχουν; | NewsNowgr.com\nΧαμομήλι, για αϋπνία, στρες, δυσπεψία, τυμπανισμό, πόνους στην κοιλιά, μαύρους κύκλους, ως αντισηπτικό. Ποιοι πρέπει να προσέχουν;\nΠρόκειται για ένα ποώδες φυτό, η επιστημονική ονομασία του οποίου είναι Chamomilla, ενώ το γένος περιλαμβάνει περί τα 70 είδη το γνωστότερο των οποίων του είναι η Chamomilla recutita ή Matricaria chamomilla, που στα ελληνικά αποδίδεται ως Χαμαίμηλον το κοινόν ή Ματρικαρία το χαμαίμηλον.\nΑφιερωμένο στον θεό Ήλιο, ο οποίος κατά τους αρχαίους Αιγυπτίους ήταν ο γιατρός των μολυσματικών νόσων, το χαμομήλι ήταν γνωστό από την αρχαιότητα, ενώ χρησιμοποιούνταν από τους Έλληνες και τους Ρωμαίους ως φάρμακο χάρη στις ηρεμιστικές και αντισηπτικές του ιδιότητες.\nΠήρε το όνομα του από το άρωμα του και την χαμηλή ανάπτυξή του (μήλο του εδάφους). Ταπεινό σε εμφάνιση, αλλά με πολύ σημαντικές ιδιότητες, θεωρείται από τα πιο χρήσιμα φαρμακευτικά φυτά. Η δράση του εξάλλου είναι γνωστή από την αρχαιότητα, καθώς οι αρχαίοι Έλληνες εκμεταλλεύονταν τις πολύτιμες και καταπραϋντικές του ιδιότητες. Σύγχρονες έρευνες επαληθεύουν την χρησιμότητα του χαμομηλιού ως φάρμακο σε ένα ευρύτατο φάσμα παθήσεων.\nΚανένα από τα συστατικά του χαμομηλιού δεν μπορεί να δράσει τόσο από μόνο του, όσο το σύνολο των συστατικών στοιχείων. Τα άνθη δίνουν ένα αιθέριο έλαιο που έχει βαθύ κυανό χρώμα. Χάρη στη συνεργασία των αιθέριων ελαίων με τα φλαβονοειδή, τις κουμαρίνες και τις βλεννίνες αποκαλύπτονται οι θρεπτικές αξίες του χαμομηλιού. Τα σπουδαιότερα συστατικά του αιθέριου ελαίου του χαμομηλιού είναι η άλφα-δισαβολόλη και η χαμαζουλίνη, στις οποίες οφείλονται οι αντιφλεγμονώδεις ιδιότητες του.\nΤο χρώμα του χαμομηλιού οφείλεται στην χαμαζουλίνη. Είναι ένας υδρογονάνθρακας που έχει αντιφλεγμονώδη δράση και ανακουφίζει από τον πόνο. Η χαμαζουλίνη και η δισαβολόλη είναι υπεύθυνα επίσης για την δράση του χαμομηλέλαιου στο δέρμα και στο βλεννογόνο. Η δισαβολόλη επουλώνει τις πληγές και έχει αντιφλεγμονώδεις και αντιμολυσματικές ιδιότητες για το στομάχι. Ο συνδυασμός μαζί με τη χαμαζουλίνη είναι ένα ισχυρό αντιβακτηριακό.\nΤο χαμομήλι μεταξύ άλλων περιέχει κάλιο, μαγνήσιο, ασβέστιο.\nΕρευνητές από το Imperial College του Λονδίνου, απομόνωσαν από τα ούρα εθελοντών που έπιναν τσάι χαμομήλι για δύο εβδομάδες, ουσίες που δείχνουν ότι το χαμομήλι είναι χρήσιμο κατά του κρυολογήματος και κατά των μυϊκών σπασμών που είναι υπεύθυνοι για τις κράμπες και τους πόνους της περιόδου.\nΦαρμακευτικές ιδιότητες και δράσεις:Ηρεμεί τα νεύρα και ανακουφίζει από έντονα συναισθηματικά προβλήματα.Χρησιμοποιείται κατά της αϋπνίας (ενισχύοντας τον ύπνο), της ανησυχίας και της νευρικής έντασης. Αρκεί να πιείτε λίγο χαμομήλι 30 με 45 λεπτά πριν ξαπλώσετε στο κρεβάτι. Θα καταφέρει να διώξει τα άγχη σας, να σας χαλαρώσει με το απαλό του άρωμα και τελικά να σας οδηγήσει σε ένα βαθύ και ποιοτικό ύπνο, δρώντας χαλαρωτικά στο νευρικό σύστημα.Ηρεμιστικό σε καταστάσεις στρες, ημικρανίες, νευραλγίες και ζαλάδες. Το χαμομήλι είναι γνωστό για τις φυσικές αγχολυτικές του ιδιότητες, οι οποίες βοηθούν στη χαλάρωση των νεύρων, ενώ έχει χρησιμοποιηθεί για την αγωγή της Γενικευμένης Αγχώδους Διαταραχής. Μπορείτε να ανακόψετε την αυξανόμενη πορεία ενός πονοκεφάλου ή μιας ημικρανίας, πίνοντας λίγο αφέψημα χαμομηλιού, το οποίο θα σας ανακουφίσει πριν ο πόνος γίνει χειρότερος.Επουλώνει τις πληγές, τα εγκαύματα και καταπραΰνει τα εκζέματαΕίναι αντιφλεγμονώδες (το οφείλει στα συστατικά χαμαζουλίνη και α-δισαβολόλη). Είναι ωφέλιμο απέναντι σε διάφορες φλεγμονές, συμπεριλαμβανομένων και των γαστρεντερικών μολύνσεων, φλεγμονών των ματιών ή του δέρματος, του εντέρου, των ελκών στο στόμα, της ουλίτιδας κ.ά. εφαρμόζοντας τοπικά αφέψημα χαμομηλιού, το οποίο έχουμε αφήσει να κρυώσει, προσφέρουμε λύση σε διάφορα δερματικά προβλήματα, από ακμή, μέχρι ερεθισμούς του δέρματος και μολύνσεις από μύκητες. Σύμφωνα με έρευνες, μάλιστα, η τοπική εφαρμογή χαμομηλιού σε έκζεμα μπορεί να έχει το 60% της αποτελεσματικότητας μιας κρέμας με 0,25% υδροκορτιζόνης. Ακόμη, οι κομπρέσες με αφέψημα χαμομηλιού μπορεί να είναι εξίσου αποτελεσματικές.Τονώνει το ανοσοποιητικό: Έχει αποδειχτεί ότι το χαμομήλι έχει τη δυνατότητα να αυξήσει την παραγωγή των λευκών αιμοσφαιρίων, τα οποία με τη σειρά τους βελτιώνουν τη λειτουργία του ανοσοποιητικού μας συστήματος, απαλλάσσοντας μας από τα κρυώματα και τις ιώσεις που «κολλάμε» όταν το ανοσοποιητικό μας είναι πεσμένο. Ακόμη, όμως, κι αν αρρωστήσουμε με γρίπη ή συνάχι, η εισπνοή ατμού από το εκχύλισμα του χαμομηλιού μπορεί να καταπραΰνει το κρύωμά μας και να μειώσει την καταρροή.Είναι αντισπασμωδικό (λόγω της παρουσίας φλαβονοειδών και δισαβολόλης)Αντισηπτική και αντι-ερεθιστική δράσηΑντιμολυσματικές ιδιότητες για το στομάχι και προστατευτική ενάντια στα έλκηΑντιπυρετικές και αντιαλλεργικές ιδιότητεςΕίναι εμμηναγωγικό και ανακουφίζει από τους πόνους της περιόδου. Σε περιπτώσεις γυναικολογικών προβλημάτων, όπως κράμπες περιόδου, το χαμομήλι μπορεί να καταπραΰνει τον πόνο, ενώ ακόμη και σε περιπτώσεις κολπίτιδας, οι πλύσεις με χαμομήλι ανακουφίζουν την κατάσταση.Ανακουφίζει τα παιδιά από τους πόνους της οδοντοφϋίαςΧρήσιμο για τη νευρική δυσπεψία, τους κολικούς, τον τυμπανισμό και τα αέρια. Το αφέψημα χαμομηλιού μπορεί να μας ανακουφίσει από το φούσκωμα και τα ενοχλητικά αέρια, όπως επίσης και να ανακουφίσει τα συμπτώματα του συνδρόμου του ευερέθιστου εντέρου. Σε συνδυασμό, μάλιστα με τσάι δυόσμου, ενδέχεται να φέρει καλύτερα αποτελέσματα. Ακόμη, μειώνει τα επεισόδια των κολικών, όπως και τη διάρκεια της διάρροιας, ενώ βοηθά σημαντικά στη χαλάρωση του στομάχου.Τα υπεργλυκαιμικά συμπτώματα και ο διαβήτης μπορούν να ελεγχθούν με την κατανάλωση χαμομηλιού, σύμφωνα με έρευνες, καθώς το χαμομήλι μειώνει τα επίπεδα σακχάρου στο αίμα και αυξάνει την αποθήκευση γλυκογόνου στο ήπαρ.Φυσικό παυσίπονο σε ρευματικούς πόνους και σε περιπτώσεις κυστίτιδαςΑυξάνει την όρεξη σε περιπτώσεις ανορεξίαςΕίναι ευεργετικό για υπερκινητικά και ανήσυχα παιδιάΧρήσιμο στην ουλίτιδα (και σε άφθες) και ως οφθαλμική πλύση (σε πόνους ματιών ή στο κριθαράκι). Βελτιώνει τους μαύρους κύκλους και το πρήξιμο στα μάτια: Αν αντιμετωπίζετε τέτοιου είδους προβλήματα στα μάτια, χρησιμοποιήστε φακελάκια με χαμομήλι, τα οποία έχετε εμβαπτίσει σε ζεστό νερό και τοποθετήστε τα σε κλειστά βλέφαρα (ή κάντε το ίδιο βουτώντας λίγο βαμβάκι στο αφέψημα χαμομηλιού). Οι μαύροι κύκλοι θα μειωθούν, ενώ η τανίνη του χαμομηλιού μπορεί να περιορίσει το πρήξιμο.\nΗ κατανάλωση μεγάλων ποσοτήτων χαμομηλιού είναι γνωστό ότι προκαλεί πεπτικό ή το γαστρεντερικό ερεθισμό. Λαμβάνοντας περισσότερο από τη συνιστώμενη δοσολογία του Χαμομηλιού , η οποία περιορίζεται σε 3 έως 4 φορές την ημέρα, μπορεί να προκαλέσει διάρροια, έμετο και ναυτία. Μελέτη του Πανεπιστημίου του Maryland Medical Center δείχνει ότι τα παιδιά κάτω των 18 ετών δεν πρέπει καταναλώνουν περισσότερο από το ήμισυ της δόσης των ενηλίκων κάθε μέρα. Τα παιδιά από 5 ετών και κάτω δεν πρέπει να καταναλώνουν περισσότερο από μισό φλιτζάνι του τσαγιού την ημέρα. Το Χαμομήλι συσσωρεύεται στο σώμα, έτσι ώστε οι παρενέργειες μπορούν να εμφανιστούν, για μία μεγάλη δόση, μετά από αρκετές ημέρες.\nΟι έγκυες γυναίκες μπορούν να χρησιμοποιήσουν χαμομήλι για να ανακουφίσει την πρωινή αδιαθεσία, ναυτία και έμετο , αλλά αν καταναλώνονται σε μεγάλες μπορεί να είναι επιζήμιο για την εγκυμοσύνη.\nΠοιά επαγγέλματα είναι περισσότερο ελκυστικά για τις γυναίκες;\nΑντιβίωση: H εξέταση που αποκαλύπτει ποιοι την χρειάζονται πραγματικά Μία απλή εξέταση αίματος θα μπορούσε να συμβάλλει στην καταπολέμηση της αλόγιστης λήψης αντιβιοτικών σε πάσχοντες από Χρόνια Αποφρακτική Πνευμονοπάθεια (ΧΑΠ), σύμφωνα με νέα μελέτη ερευνητών από το Πανεπιστήμιο Κάρντιφ, το Πανεπισ\nΣυνεχίζονται οι αλλαγές στην ΕΡΤ. Ποιοι μένουν εκτός;\nΠοιος είναι ο νέος προϊστάμενος στη Διεύθυνση Εσωτερικών Υποθέσεων\nΗ αποκάλυψη της Ευρυδίκης Βαλαβάνη για τις αποχωρήσεις!\nΠρόβλημα στη Ζιμπάμπουε: Τα εισαγόμενα προφυλακτικά είναι πολύ μικρά για τους ντόπιους!\nΟι διαταγές της ΓΑΔΑ μετά τη συνάντηση με την Ένωση Αθηνών


τέχνη | Re-public : re-imagining democracy\nHelga Tawil-Souri – Περπατώντας στη Λευκωσία, φαντάζομαι την Ιερουσαλήμ\nΠηγαίνοντας προς το βορρά, στην οδό Λήδρας, στην ελληνική πλευρά της Λευκωσίας, καταλαβαίνω ότι πλησιάζω στα σύνορα. Λίγα βήματα πριν, βρισκόμουν στη μέση ενός εμπορικού πεζόδρομου που έσφυζε από ζωή: μαγαζιά και καφέ, η μυρωδιά από τα κάστανα των μικροπωλητών γέμιζε τον αέρα. Ξαφνικά, το αστικό τοπίο αλλάζει. Κτίρια που φέρουν σημάδια πολέμου τυλιγμένα σε πράσινο, διαφανές υλικό σαν καναβάτσο με ονόματα διεθνών οργανώσεων βοήθειας. Κάθετοι δρόμοι και διάδρομοι είναι απαγορευμένες περιοχές, μερικές με οδοφράγματα από μπετόν ή με σάκους με άμμο που μου απαγορεύουν την πρόσβαση. Ρίχνω μια κλεφτή ματιά σε έναν από αυτούς: στις ρωγμές του εδάφους το γρασίδι φυτρώνει εδώ και περίπου τριάντα χρόνια. Τα βομβαρδισμένα κτίρια, με τους σάκους με την άμμο στα πόδια τους, τα κλεισμένα με χαρτόνια παράθυρα, οι ρημαγμένες προσόψεις, η βουβή αίσθηση του κενού και η ανοικοδόμηση που κάνει κατεστραμμένα μέρη της πόλης να μοιάζουν ʺαυθεντικά παλιάʺ μου θυμίζουν παράξενα έναν διαφορετικό τόπο. Το έχω ξαναδεί αυτό, παρόλο που είναι η πρώτη φορά που έρχομαι στη Λευκωσία.\nStelarc – Σώματα χωρίς επιθυμίες\nΜια συνέντευξη με τον Αυστραλό καλλιτέχνη Stelarc για την τέχνη και το σώμα: το μηχανιστικό σώμα, το αυξημένο σώμα, τη βελτίωση του σώματος, την ατομικότητα του σώματος. Ένα σώμα που όπως λέει ο Stelarc δεν έχει πλέον επιθυμίες, αλλά μάλλον μηχανικές τροχιές συστηματικής υπερεπάρκειας.


Π. Κόκκαλης: Η ιστορία έχει δείξει ότι ο φασισμός ή νικιέται νωρίς με περισσότερη δημοκρατία ή ακολουθεί βαρβαρότητα – ΙΚΑΡΙΩΤΙΚΑ ΝΕΑ\nΠ. Κόκκαλης: Η ιστορία έχει δείξει ότι ο φασισμός ή νικιέται νωρίς με περισσότερη δημοκρατία ή ακολουθεί βαρβαρότητα\n22 Μαΐ 2019 14:15\nΕπίσκεψη στην Καβάλα και την Ξάνθη πραγματοποιεί από χθες ουποψήφιος ευρωβουλευτής του ΣΥΡΙΖΑ – Προοδευτική Συμμαχία και εκπρόσωπος της πολιτικής κίνησης ΚΟΣΜΟΣ, Πέτρος Κόκκαλης.\nΣτο πλαίσιο της εκδήλωσης με θέμα «για την Ελλάδα των πολλών, για την Ευρώπη των λαών» ο Πέτρος Κόκκαληςαναφέρθηκεστην κινητοποίηση των νέων για την αντιμετώπισητης κλιματικής κρίσης. «Η άρνηση του ανθρωπογενούς της κλιματικής αλλαγής και της επιστημονικής αλήθειας είναι σκοταδισμός. Ο αντίπαλος είναι σκληρός και αδίστακτος. Όμως τα μηνύματα είναι θετικά, κυρίως από εκεί που γεννιέται η ελπίδα, από τους νέους. Σε όλη την Ευρώπη έχουμε δει μαθητές να βγαίνουν στους δρόμους. Στην Αγγλία και την Ιρλανδία γίνονται μαζικές διαδηλώσεις ειρηνικής κοινωνικής ανυπακοής, με τους νέους να διεκδικούν από τα κοινοβούλια την ψήφιση νόμων για την αντιμετώπισης της κλιματικής κρίσης», σημείωσε σχετικά.\nΑναφορικά με την ανησυχητική άνοδο της ακροδεξιάς στην Ευρώπη, ο Πέτρος Κόκκαλης επεσήμανε ότι η μάχη για την υπεράσπιση της δημοκρατίας είναι μια μεγάλη και κρίσιμη μάχη που πρέπει να δώσουμε με όλες μας τις δυνάμεις και στις ευρωεκλογές. Όπως τόνισε ο υποψήφιος ευρωβουλευτής του ΣΥΡΙΖΑ – Προοδευτική Συμμαχία, «η ιστορία έχει δείξει ότι ο φασισμός ή νικιέται νωρίς με περισσότερη δημοκρατία ή ακολουθεί βαρβαρότητα. Αν, λοιπόν, υπάρχει έλλειμμα δημοκρατίας στην Ευρώπη, θα πρέπει να πολεμήσουμε εκεί για να το αλλάξουμε».\nΣτην Ξάνθη ο Πέτρος Κόκκαλης επισκέφθηκε το παράρτημα του Ερευνητικού Κέντρου ΑΘΗΝΑ, όπου είχε την ευκαιρία να ενημερωθεί από τον Διευθυντή Νέστορα Τσιρλιγκάνη για τη χρήση των νέων τεχνολογιών και εφαρμογών της Πληροφορικής. Επίσης, συναντήθηκε με την ομάδα των νέων που δημιούργησαν την πρωτοβουλία CityLab στην πόλη, μια ομάδα παραγωγής ιδεών και προτάσεων για την τοπική κοινωνία με έμφαση στα ζητήματα της νέας γενιάς. Στο πλαίσιο της συζήτησης με τους νέους της ομάδας για τη βιώσιμη αστική ανάπτυξη ο Πέτρος Κόκκαλης ανέφερε: «Έχουμε 11 χρόνια μέχρι το 2030 για να μειώσουμε στο μισό τη χρήση και την καύση ορυκτών καυσίμων. Αυτό είναι σημαντικό να το κάνουμε όχι για να σώσουμε τον πλανήτη, αλλά για να σώσουμε τους ανθρώπους».\nΚ. Αρβανίτης: Γλωσσικό ολίσθημα ή σαρδάμ


Συνέντευξη στην εφημερίδας ΝΟΥΜΑΣ\n"Η τέχνη είναι ένας τρόπος να αντέχεις την πραγματικότητα".\nΗ ενότητα αυτή περιλαμβάνει συνεντεύξεις της Ελένης Καλλία έτσι όπως έχουν παρατεθεί σε διάφορα έντυπα.\nΕλένη Καλλία: Η γλυκιά ηθοποιός με τη θαυμάσια λογοτεχνική Γραφίδα\nΑπό τις στήλες του «Νουμά» πρώτη φορά φιλοξενώ ηθοποιό, συγγραφέα, παραγωγό τηλεοπτικών και ραδιοφωνικών εκπομπών και φοβάμαι ότι θ' αδικήσω κάποια πλευρά σας. Είναι χαρά μου που θα συνομιλήσω με μια τόσο ταλαντούχα κυρία.\nΣας ευχαριστώ πολύ για τη φιλοξενία Είναι και δική μου χαρά αυτή μας η συνομιλία.\nΤελειώσατε τη Νομική Αθηνών αλλά σας κέρδισε το θέατρο. Κι ως νομικός όμως είμαι βέβαιη ότι θα κάνατε λαμπρή καριέρα.\nΚαλοσύνη σας. Πάντως είναι αλήθεια πως μου άρεσαν πάρα πολύ τα ποινικά στα οποία και είχα αριστεύσει. Αν λοιπόν εξασκούσα την δικηγορία θα γινόμουν ποινικολόγος.\nΕπιλέξατε το αβέβαιο θεατρικό σανίδι, ενώ είχατε στα χέρια σας ένα πτυχίο. Η επιλογή σας για εκείνα τα χρόνια δεν είχε ρίσκο;\nΚαι για τότε και για σήμερα έχει ρίσκο. Δεν υπάρχει καμιά αμφιβολία. Αλλά όταν είμαστε νέοι ακολουθούμε τη φωνή της καρδιάς μας, αυτό το κάτι που θέλουμε πολύ να τ' αγγίξουμε σαν όνειρο.\nΠαίξατε πρώτους ρόλους δίπλα στον Μ. Κατράκη, την Άννα Συνοδινού, τον Π. Φυσσούν, το Μ. Φωτόπουλο, το Ν. Χατζίσκο κ. ά. ιερά τέρατα του θεάτρου. Σήμερα με την απόσταση του χρόνου τι νιώθετε, τι θυμάστε, πού και πώς τοποθετείτε αυτούς τους ανθρώπους;\nΟ πρώτος μου δάσκαλος θεάτρου, αλλά και ζωής γενικότερα, ήταν ο Πέλος Κατσέλης, διευθυντής της Δραματικής Σχολής που τελείωσα. Αυτός και η Αλέκα Κατσέλη με έμαθαν να μη φοβάμαι το πάθος στη ζωή και στην τέχνη, να παραδίδομαι σ' αυτό αλλά με σεμνότητα και αυτοπειθαρχία. Το θέατρο είναι μεγάλο σχολείο και οι πρωταγωνιστές του έχουν, τις περισσότερες φορές, υπέροχες και αντιφατικές προσωπικότητες. Ζώντας πλάι τους εκπλήσσεσαι πρώτα απ' όλα από τη νεανικότητά τους και τη δύναμη που έχουν, όταν αντιμετωπίζουν αντιξοότητες. Αισθάνομαι πάρα πολύ τυχερή που συνεργάστηκα μαζί τους. Η ανάμνηση τους μου δίνει πάντα δύναμη.\nΜια ποιοτική σύγκριση του σήμερα με το χθες σε ποιες σκέψεις σας οδηγεί για το θέατρο τον κινηματογράφο, την τηλεόραση;\nΗ σημερινή εποχή μοιάζει μεταβατική - δεν ξέρω πού ακριβώς πηγαίνει - και «αμήχανη» θα μπορούσα να πω. Ίσως το ίδιο να συμβαίνει και με την Τέχνη.\nΗ λογοτεχνική γραφή συγκαταλέγεται στην καλλιτεχνική δημιουργία, επομένως δεν εκπλήσσομαι που γράφετε. Με εντυπωσίασε το βιβλίο σας «Τα φωτισμένα παράθυρα διηγούνται ιστορίες» που απέσπασε, δικαίως, κρατικό βραβείο. Ο τρόπος γραφής είναι πολύ ελκυστικός.\nΌταν γράφω βιβλία και απευθύνομαι σε παιδιά γράφω σα να διηγούμαι. Ακούω και ξανακούω το κείμενο και διαμορφώνω τη στίξη του περίπου σα να είναι προφορικός λόγος. Αυτό θεωρώ ότι δίνει ζωντάνια και κίνηση στο κείμενο.\nΓράφετε και βιβλία με θέματα που αφορούν την Τέχνη και τον Πολιτισμό. Πόσο αφορούν τον κόσμο σήμερα τέτοια θέματα;\nΗ Τέχνη και ο Πολιτισμός αφορούν πάντοτε τον κόσμο, ακόμη κι αν δεν το ξέρει, κι αν δεν το συνειδητοποιεί.\nΜε ποιο θέμα θα θέλατε να γράψετε ένα βιβλίο και διστάζετε να το πραγματοποιήσετε;\nΜε τις ανθρώπινες σχέσεις. Τις ματαιώσεις, τις απογοητεύσεις, την απόγνωση, αλλά και την αισιοδοξία, τη δημιουργικότητα, που μπορεί να προκύψει μέσα και μετά απ' αυτά.\nΣτην τηλεόραση και στο ραδιόφωνο υπάρχουν δεκάδες εκπομπές, πολλές με ανούσια θέματα, δεν υπάρχει όμως σχεδόν τίποτα για το βιβλίο. Πού αποδίδετε αυτό το γεγονός;\nΊσως σ' αυτό να παίζει ρόλο η διαφήμιση, που καθορίζει σε πολύ μεγάλο βαθμό το είδος και τα θέματα των εκπομπών και την τηλεθέαση που τα συνοδεύει κι ίσως η υπόθεση βιβλίο να μην την εξασφαλίζει.\nΣτις τηλεοπτικές και στις ραδιοφωνικές εκπομπές σας έχετε ασχοληθεί με πολύ ενδιαφέροντα θέματα, το καλό βιβλίο όμως δεν θα έπρεπε να έχει τη θέση του σε μια χώρα που γέννησε τον Πολιτισμό;\nΑχ, αυτή η χώρα που γέννησε τον Πολιτισμό, τον έχασε και τον ξαναβρήκε πολλές φορές. Φυσικά και πρέπει το καλό βιβλίο να έχει τη θέση του στα ενδιαφέροντα της κοινωνίας, αλλά δεν βοηθάει καθόλου σ' αυτό το γεγονός, ότι γεννήθηκε εδώ ένας τεράστιος πολιτισμός πριν από δυο ή τρεις χιλιάδες χρόνια. Σημασία έχει πώς αντιλαμβάνεται τον Πολιτισμό η σημερινή κοινωνία. Τι έργο παράγει και κυρίως ποιο πολιτιστικό προϊόν εκτιμά.\nΈχετε συμμετάσχει στη συγγραφή και επιμέλεια βιβλίων που αναφέρονται στην ελληνική και κοινοτική νομοθεσία για την προστασία του Περιβάλλοντος, θεωρείτε ότι έχουν γίνει θετικά βήματα προς αυτή την κατεύθυνση ή μήπως μένουμε στα χαρτιά;\nΗ προστασία του περιβάλλοντος κατά τη γνώμη μου στηρίζεται λιγότερο στη νομοθεσία και περισσότερο στην αλλαγή νοοτροπίας. Όπως είναι γνωστό, ενώ είναι εύκολο ν' αλλάξεις τη νομοθεσία ενός κράτους, είναι πολύ δύσκολο ν' αλλάξεις τη νοοτροπία των πολιτών. Θέλει χρόνο. Θέλω να πιστεύω ότι είμαστε σε καλό δρόμο.\nΑπό τη συμμετοχή σας και τη γνώση που αποκομίσατε για τις δράσεις σχετικά με το περιβάλλον, ποιες θεωρείτε ότι πρέπει να γίνουν καθημερινή πρακτική για όλους μας;\nΚαθημερινή πρακτική πρέπει να γίνει ό,τι έχει σχέση με την καθημερινότητα μας: τα σκουπίδια, η ανακύκλωση, το νερό και η οικονομία του, οι ηλεκτρικές συσκευές, η μόνωση των σπιτιών, η συντήρηση των αυτοκινήτων, η αλλαγή των καυστήρων, ώστε να μη ρυπαίνουν πολύ και τόσα άλλα μικρά αλλά σημαντικά.\nΑπό τους ρόλους σας ως ηθοποιός υπάρχει κάποιος που αγαπήσατε περισσότερο;\nΑγαπώ περισσότερο τους ρόλους που είναι πολύ διαφορετικοί απ' αυτό που εγώ εκφράζω στη ζωή μου. Έτσι ήταν πολύ αγαπημένη μου η σκληρή Νάντια, η αδίστακτη, από τους «Τελευταίους» του Μ. Γκόρκι. Η χαζή, λίγο υστερική δασκάλα που εξέφραζε την αγωνία και τη μοναξιά της μέσα από ατέλειωτους μονολόγους για το μεγαλείο του Τζων και της Τζάκι Κέννεντυ, από τη «Γενιά του Κέννεντυ» του Ρ. Πάτρικ. Η «Νινότσκα», το αυτοματοποιημένο ανθρωπάκι του κόμματος, που ερωτεύεται τον πρίγκιπα που καταδιώκει. Και τέλος στην τηλεόραση η αυστηρή και σκληρή κ. Σερέτη από τους «Singles».\nΥπήρξε κάποια άτυχη στιγμή στην καριέρα σας;\nΚάποια χρονιά ένας πολύ καλός σκηνοθέτης σκέφτηκε να κάνει ένα πολύ επικίνδυνο εγχείρημα, να ανεβάσει τον «Ερωτόκριτο», όχι όπως είναι στο κείμενο, αλλά διασκευασμένο από τον ίδιο και με τη μορφή που φανταζόταν ότι θα είχε, αν δεν είχε γραφεί αλλά περνούσε στον κόσμο με την προφορική παράδοση από στόμα σε στόμα. Το αποτέλεσμα δυστυχώς ήταν απογοητευτικό και η κριτική το υποδέχτηκε αναλόγως.\nΔιδάσκετε στο θεατρικό εργαστήρι του δήμου Καλλιθέας και σε αντίστοιχη σχολή του δήμου Χαλκιδέων. Με τη ματιά της δασκάλας πώς βλέπετε τους σημερινούς νέους;\nΚουρασμένους! Όχι σωματικά αλλά ψυχικά. Είναι περιορισμένη η φαντασία τους και το συναίσθημα τους. Δεν μπορούν ούτε να φανταστούν τα μεγέθη των ηρώων που θέλουν να ενσαρκώσουν. Όταν διδάσκεις «Ρωμαίο και Ιουλιέτα» βλέπεις ανάγλυφα πόσο στεγνή και περιορισμένη συναισθηματικά είναι η εποχή μας.\nΝα διαβάζω, ν' ακούω μουσική, να περπατώ, να πλέκω, να πηγαίνω εκδρομές και ταξίδια, να χορεύω.\nΈχετε κάνει λάθη; Έχετε μετανιώσει γι' αυτά;\nΈχω κάνει πολλά λάθη. Όσα αφορούν τις διαπροσωπικές σχέσεις τα έχω αναλύσει και μελετήσει για να μην τα ξανακάνω, γιατί πονάνε. Και μετά απ' όλη αυτή την προσπάθεια μόλις βρεθώ στις ίδιες ή παρόμοιες συνθήκες τα ξανακάνω. Τι νόημα έχει λοιπόν να μετανιώσω;\nΑν ξαναρχίζατε απ' την αρχή τι δεν θα κάνατε ή τι θα κάνατε;\nΌταν ήμουν έφηβη προσευχόμουν και παρακαλούσα το Θεό να με αξιώσει να ζήσω τρεις καταστάσεις: να δημιουργήσω, ν' αγαπήσω, να μάθω. Τα αξιώθηκα και τα τρία. Τι σημασία έχει μέσα από ποιες περιπέτειες; Σημασία έχει ότι τα αξιώθηκα. Αν ήμουν τώρα δεκαπέντε χρόνων και είχα την εμπειρία του σήμερα ακριβώς το ίδιο θα προσευχόμουν.\nΠοια ηρωίδα (θεάτρου, κι ν/φ ου) σας έχει συναρπάσει;\nΗ ηρωίδα που με είχε συναρπάσει και έπαιξε καθοριστικό ρόλο στη ζωή μου, όχι στην επαγγελματική μου πορεία, δεν ήταν άλλη απ' την ηρωίδα του βιβλίου του Ρομαίν Ρολάν «Μαγεμένη ψυχή».


Πώς θα αγαπήσει το παιδί σας την άσκηση | Inspire your life\nΤο βραδινό γεύμα τελείωσε. Αντί να πάτε στην τηλεόραση κατευθυνθείτε προς την πόρτα. Πηγαίνετε για περίπατο, μιλώντας για ανάλαφρα θέματα. Δεν είναι ώρα να μιλήσετε με το παιδί σας για τους βαθμούς του. Είναι ώρα για ψυχαγωγία.\nΤα παιδιά χρειάζεται να κινούνται για 60 λεπτά την ημέρα. Η άσκηση θα πρέπει να αποτελείται από\nΣτα παιδιά αρέσουν τα gadgets. ‘Ενας βηματομετρητής μπορεί να τα παρακινήσει να κινηθούν περισσότερο. Πάρτε ένα για κάθε παιδί. Στη συνέχεια χρησιμοποιήστε μίνι- προκλήσεις για να κινηθούν τα παιδιά κατά τη διάρκεια της ημέρας.\nΦαίνεται απλό, αλλά ορισμένες φορές πρέπει να επιλέξετε τη σωστή τοποθεσία. Πηγαίντε τα παιδιά σε μια αυλή ή γήπεδο, στο πάρκο ή κάντε πικ νικ με φίλους.\nΜπορεί να μη χρειάζεται να πασχίσετε πολύ για να τα κάνετε να κινηθούν. Μπορεί να εμπνευστούν από το περιβάλλον ή άλλα παιδιά.\nΨάξτε για μαθήματα\n‘Οσον αφορά τη φόρμα, τα βιντεοπαιχνίδια δεν είναι εχθρός. Χρησιμοποιήστε σύστημα παιχνιδιών με αισθητήρα κίνησης. Παιδιά που σηκώνονται και κινούνται όταν παίζουν ενεργά video games καίνε μέχρι 200% περισσότερη ενέργεια σε σχέση με παιδιά που παίζουν τακτικά video games ενώ κάθονται. Καλό είναι να περιορίζετε το χρόνο που τα παιδιά περνούν μπροστά στην οθόνη, σε 2 ώρες ή λιγότερο την ημέρα.\nΚάντε την άσκηση διασκέδαση\nΜπορεί να χρειαστεί λίγος χρόνος. Αν το παιδί δεν θέλει να ασκηθεί αμέσως, μην καταθέσετε τα όπλα. Πείτε καλά λόγια για αυτό που κάνει. Βοηθήστε το να δοκιμάσει δραστηριότητες που δεν είναι ανταγωνιστικές, όπως το hiking ή το καγιάκ.